**PREDLOG**

**ZAKON O IZMJENAMA I DOPUNAMA ZAKONA O BEZBJEDNOSTI SAOBRAĆAJA NA PUTEVIMA**

**Član 1**

U Zakonu o bezbjednosti saobraćaja na putevima („Službeni list CG“ br. 33/12, 58/14 i 14/17) u članu 7 stav 1 tač. 5, 42, 44 i 126 mijenjaju se i glase:

„5) brza saobraćajnica je državni put za saobraćaj motornih vozila sa dvije fizički odvojene kolovozne trake za saobraćaj iz suprotnih smjerova sa raskrsnicama u dva ili više nivoa sa poprečnim putevima, drugim saobraćajnicama i željezničkim prugama, koja po pravilu nema zaustavnih traka;

42) zona usporenog saobraćaja je obilježeni dio puta, ulice ili dio naselja u kojem kolovoz koriste pješaci i vozila;

44) bicikl je vozilo sa najmanje dva točka koje se pokreće isključivo snagom vozača ili koje je opremljeno pedalama i pomoćnim električnim motorom čija najveća efektivna snaga nije veća od 0,25 kw i koja se progresivno smanjuje do 0 kad brzina dostigne 25 km/h ili prije dostizanja te brzine ako vozač prestane da pokreće pedale;

126) evropski izvještaj o saobraćajnoj nezgodi je obrazac propisan od strane Federacije evropskih osiguravača, koji učesnici u saobraćajnoj nezgodi popunjavaju kad u saobraćajnoj nezgodi nema povrijeđenih lica, kad je šteta pričinjena samo na vozilima, pri čemu vozila mogu propisno nastaviti kretanje i za koju su se učesnici saobraćajne nezgode saglasili o okolnostima pod kojima je do nezgode došlo;“.

**Član 2**

U članu 18 stav 4 poslije riječi “člana” tačka se briše i dodaju riječi:”i ustanova socijalne i dječje zaštite.”

U stavu 6 poslije riječi “Lica” dodaje se zarez, a riječi:” i udruženja” zamjenjuje se riječima:” udruženja i ustanove”.

**Član 3**

U članu 22 stav 1 poslije riječi “uređaj” tačka se briše i dodaju riječi:”ili drugi uređaj za komunikaciju, osim u slučajevima kad se telefonski ili drugi uređaj upotrebljava uz pomoć opreme koja omogućava njihovo korišćenje bez angažovanja ruku (hands free sistemi sl.).”

**Član 4**

U članu 31 stav 2 briše se.

Dosadašnji st. 3 i 4 postaju st. 2 i 3.

**Član 5**

U članu 37 stav 1 tačka 2, članu 63 stav 1, članu 64, članu 84 stav 1, članu 96 stav 1, nazivu potpoglavlja 23, članu 101 st. 1 i 2, članu 102 i članu 104 riječi:”put rezervisan za saobraćaj motornih vozila” u različitom broju i padežu zamjenjuju se riječima:“brza saobraćajnica” u odgovarajućem broju i padežu.

**Član 6**

U članu 73 stav 2 riječi: “Zadnje svijetlo za maglu upotrebljava se” zamjenjuju se riječima: “Svijetla za maglu upotrebljavaju se”.

**Član 7**

U članu 75 stav 1 tačka 1 mijenja se i glasi:

“1) pješak koji se kreće po kolovozu na javnom putu van naselja, dužan je da na sebi ima prsluk sa svjetlosno-reflektujućim osobinama;”.

**Član 8**

U članu 79 stav 3 riječi: “Noću ili danju, u uslovima smanjene vidljivosti,” zamjenjuju se riječima:” Noću, kao i danju u uslovima smanjene vidljivosti,”.

**Član 9**

U članu 86 stav 2 mijenja se i glasi:

“Na lokalnim putevima i ulicama biciklom mogu samostalno upravljati djeca sa navršenih 14 godina života.”

**Član 10**

U članu 103 stav 1 mijenja se i glasi:

”Na autoputu, brzoj saobraćajnici, magistralnom i regionalnom putu sa više saobraćajnih traka namijenjenih kretanju vozila u istom smjeru, vozač motornog vozila mora se kretati krajnjom desnom saobraćajnom trakom, osim ako je zauzeta vozilima koja se kreću manjom brzinom od brzine kretanja njegovog vozila.”

U st. 5 i g riječi: “put rezervisan za saobraćaj motornih vozila” zamjenjuju se riječima:”brza saobraćajnica” u istom broju i padežu.

**Član 11**

Član 132 mijenja se i glasi:

“U periodu od 15. novembra do 1. aprila, sva vozila kategorija M i N koja učestvuju u saobraćaju za vrijeme zimskih uslova (sniježnih padavina ili kad se na kolovozu nalazi snijeg, led ili poledica) moraju na svim točkovima imati pneumatike za zimsku upotrebu.

Minimalna dubina šare na gazećoj površini pneumatika koji se koriste u periodu iz stava 1 ovog člana je 4mm.

Vozila iz stava 1 ovog člana moraju da ispunjavaju i druge uslove u pogledu zimske opreme propisane ovim zakonom.

Za pojedine vrste i kategorije vozila na određenom putu ili dijelu puta, u određeno vrijeme, obaveza upotrebe pneumatika za zimsku upotrebu može se utvrditi bez obzira da li na tom putu postoje zimski uslovi.

Vremenski period i put, odnosno djelove puta na kojima je obavezna upotreba pneumatika za zimsku upotrebu u smislu stava 4 ovog člana, naredbom propisuje Ministarstvo po prethodno pribavljenom mišljenju organa državne uprave nadležnog za poslove saobraćaja.”

**Član 12**

U članu 143 stav 1 tačka 3 poslije riječi: “za ostale učesnike - zabrana prolaza” zarez se zamjenjuje tačka-zarezom, a riječi: ”osim za pješake koji su već počeli da prelaze kolovoz;” brišu se.

**Član 13**

U članu 164 poslije stava 1 dodaje se novi stav koji glasi:

“Vozač je dužan da zaustavi vozilo na propisani znak ili naredbu ovlašćenog policijskog službenika.”

Dosadašnji st. 2 do 8 postaju st. 3 do 9.

**Član 14**

Član 165a briše se.

**Član 15**

U članu 169 stav 1 riječi: “manja materijalna šteta (do 1.000 eura)” zamjenjuju se riječima:” materijalna šteta”.

**Član 16**

U članu 170 riječ „manja“ briše se.

**Član 17**

U članu 172 stav 4 mijenja se i glasi:

“Ako vozač iz stava 3 ovog člana poriče da se nalazi pod dejstvom alkohola, opojnih droga ili ljekova na kojima je označeno da se ne smiju upotrebljivati prije i za vrijeme vožnje, a čije je prisustvo u organizmu utvrđeno pomoću odgovarajućih sredstava, odnosno ako odbije da potpiše zapisnik o alkotestiranju ili drugoj vrsti ispitivanja, ovlašćeni policijski službenik koji vrši uviđaj odrediće da se tom vozaču uzme krv ili urin radi analize.”

**Član 18**

U članu 175a stav 2 mijenja se i glasi:

„Evidencija iz stava 1 ovog člana, sadrži podatke o:

- organu koji je evidentirao saobraćajnu nezgodu, djelovodnom broju, datumu izrade zapisnika o saobraćajnoj nezgodi i imenu i prezimenu policijskog službenika koji je sačinio zapisnik;

- vrsti saobraćajne nezgode – nezgoda sa pješacima, nezgoda sa parkiranim vozilima, nezgoda sa jednim vozilom, nezgoda sa najmanje dva vozila bez skretanja, nezgoda sa najmanje dva vozila sa skretanjem ili prelaskom ili nezgoda sa napuštanjem lica mjesta; tipu saobraćajne nezgode; vremenu saobraćajne nezgode i datumu saobraćajne nezgode; geografskom sektoru, opštini i mjestu gdje se dogodila saobraćajna nezgoda; kategoriji put – autoput, brza saobraćajnica, magistralni put, lokalni put, ulica ili nekategorisani put; činjenici da li se saobraćajna nezgoda dogodila u naselju ili van naselja; putnom pravcu i bližem mjestu saobraćajne nezgode(ulica,trg i dr.);ograničenju brzine; lokaciji nezgode (GPS koordinate); okolini puta; vrsti puta s obzirom na kretanje – glavni put ili sporedni put; osobinama i karakteristikama puta; stanju površine puta; vremenskim prilikama – suvo, vedro, kiša,snijeg, susnježica, magla, grad, vjetar, nepoznato i dr.; svjetlosnim prilikama – dnevno svijetlo, mrak, sumrak, nepoznato; saobraćajnoj signalizaciji; greškama učesnika u saobraćajnoj nezgodi; upravljanju odnosno manevrima vozilom; uzroku saobraćajne nezgode,kao i izjavama učesnika u saobraćajnoj nezgodi;

- datumu vršenja uviđaja, vremenu vršenja uviđaja (sa naznakom:od-do);izvoru obavještenja da se dogodila saobraćajna nezgoda, datumu i vremenu obavještenja kao i datumu i vremenu obavještavanja državnog tužioca; licima koja su obezbjeđivala mjesto saobraćajne nezgode; prisustvu učesnika u saobraćajnoj nezgodi; imenima i prezimenima policijskih službenika koji su vršili uviđaj; imenu i prezimenu državnog tužioca; imenu i prezimenu kriminalističkog tehničara koji je vršio uviđaj; imenu i prezimenu vještaka saobraćajne struke; imenu i prezimenu doktora medicine; imenu i prezimenu vještaka građevinske struke; činjenici da li je promjenjeno lice mjesta saobraćajne nezgode; skiciranom i fotografisanom licu mjesta saobraćajne nezgode; prisustvu vojne policije; trajanju prekida u saobraćaju (sa naznakom:od-do);broju i datumu službene zabilješke;

- registarskim oznakama vozila koje je učestvovalo u saobraćajnoj nezgodi; vrsti, marki i modelu vozila, dodatnim oznakama, broju šasije i boji vozila, prikolice ili poluprikolice; napuštenom vozilu; činjenici da li su u nezgodi učestvovala vozila sa pravom prvenstva prolaza,vojna vozila, taksi vozila i dr.; broju, organu koji je izdao, datumu izdavanja i datumu prestanka važenja saobraćajne dozvole; broju polise obaveznog osiguranja, nazivu osiguravajućeg društva, datumu početka i datumu prestanka važenja polise obaveznog osiguranja i državi registracije saobraćajne dozvole ;

- materijalnoj šteti na vozilu koje je učestvovalo u saobraćajnoj nezgodi, materijalnoj šteti na putu i drugim objektima; činjenici da li je vozilo pomjereno i o tehničkoj ispravnosti vozila;

- broju lica koja su se nalazila u vozilu koje je učestvovalo u saobraćajnoj nezgodi; broju lica koja su učestvovala u saobraćajnoj nezgodi – punoljetnih lica (od 18 do 20 godina, od 21 do 24 godine, od 25 do 35 godina, od 36 do 45 godina, od 46 do 55 godina, od 56 do 64 godine, od 65 i preko), maloljetnih lica (ispod šest godina, od šest do devet godina, od 10 do 14 godina, od 15 do 18 godina); broju povrijeđenih lica; poginulih lica; maloljetnih povrijeđenih lica i maloljetnih poginulih lica;

- licima koja su učestvovala u saobraćajnoj nezgodi – jedinstveni matični broj, ime i prezime, ime i prezime oca, ime i prezime majke, rođeno prezime majke, datum rođenja, pol, boravak do 90 dana ili odobreni tranzit, broj i mjesto izdavanja lične karte, mjesto zaposlenja i zanimanje, broj telefona, korišćenje sigurnosnog pojasa, podvrgavanje alko-testu, koncentracija alkohola u krvi (g/kg), činjenica da li je učesnik saobraćajne nezgode napustio mjesto saobraćajne nezgode, mjesto saobraćajne nezgode na kojem je povrijeđen ili poginuo pješak, izvještaj o povredama, svojstvo učesnika u saobraćaju (vozač, saputnik, pješak, nepoznato), korišćenje sigurnosne opreme, podaci o sprovedenom testu na droge i rezultat testa, pozicija sjedenja u ili na vozilu, činjenica da li je lice koje je učestvovalo u saobraćajnoj nezgodi ometeno uređajem, psihofizičko ili fizičko stanje, razlog putovanja, stepen povreda;

- broju vozačke dozvole vozača koji je upravljao vozilom koje je učestvovalo u saobraćajnoj nezgodi, organu koji je izdao, datumu izdavanja i vremenu važenja vozačke dozvole (sa naznakom: od-do).“

**Član 19**

U članu 176 stav 4 riječi: “odobreno stalno nastanjenje” zamjenjuju se riječima: “odobren stalni boravak”.

Poslije stava 5 dodaje se novi stav koji glasi:

“Vlasnik vozila, odnosno lice kome je vozilo povjereno ne smije omogućiti upravljanje vozilom licu koje nema važeću vozačku dozvolu odgovarajuće kategorije za upravljanje tim vozilom”.

**Član 20**

U članu 177 stav 1 tačka 3 riječi: “odobreno stalno nastanjenje” zamjenjuju se riječima: “odobren stalni boravak”.

**Član 21**

U članu 180 stav 2 riječ “javna“ briše se.

**Član 22**

U članu 184 stav 4 poslije riječi “obavljanje” tačka se zamjenjuje zarezom i dodaju riječi: “koji ne može biti duži od osam dana.”

U stavu 6 poslije riječi: „ovog pregleda” dodaje se zarez i riječi: “odnosno da se vozač ili instruktor vožnje nije podvrgao zdravstvenom pregledu”.

**Član 23**

Član 185 mijenja se i glasi:

“Ako postoje dva ili više ljekarskih nalaza sa oprečnim mišljenjem o zdravstvenoj sposobnosti vozača, odnosno instruktora vožnje, smatra se da vozač odnosno instruktor vožnje nije zdravstveno sposoban za vozača odnosno instruktora vožnje sve do konačnog nalaza i mišljenja drugostepene ljekarske komisije koju obrazuje organ državne uprave nadležan za poslove zdravlja u skladu sa zakonom kojim se uređuje zdravstvena zaštita.“

**Član 24**

U članu 186 stav 1 mijenja se i glasi:

“Ministarstvo će rješenjem oduzeti vozačku dozvolu, odnosno dozvolu za instruktora vožnje :

- licu za koje se na kontrolnom zdravstvenom pregledu utvrdi da je postalo zdravstveno nesposobno za vozača, odnosno instruktora vožnje određene kategorije, za vrijeme dok ta nesposobnost traje;

- lice koje se ne podvrgne kontolnom zdrastvenom pregledu na koji je upućen u skladu sa članom 184 ovog zakona, za vrijeme dok se ne podvrgne tom pregledu.”

U stavu 2 poslije riječi: “iz stava 1” dodaju se riječi:”alineja 1”.

Poslije stava 2 dodaje se novi stav koji glasi:

“Vozač, odnosno instruktor vožnje kome je oduzeta vozačka dozvola u skladu sa stavom 1 ovog člana ne smije da upravlja vozilom u saobraćaju.”

**Član 25**

U članu 187 stav 5 riječi: “stalnim nastanjenjem” zamjenjuju se riječima: “stalnim boravkom”.

**Član 26**

Član 189 mijenja se i glasi:

“Vozačka dozvola za upravljanje motornim vozilima odnosno skupovima vozila kategorije AM, A1, A2, A, B, B1, i B+E se izdaje sa rokom važenja od 10 godina.

Vozačka dozvola za upravljanje motornim vozilima odnosno skupovima vozila kategorije C, C+E, C1,C1+E,D,D+E,D1 i D1+E izdaje se sa rokom važenja od pet godina.

Licima starijim od 67 godina života vozačka dozvola se izdaje sa rokom važenja od tri godine.

Vozačka dozvola se može izdati ili se njeno važenje može ograničiti i na rok koji je kraći od roka iz st. 1, 2 i 3 ovog člana, na osnovu ljekarskog uvjerenja za vozača.

Licima iz stava 1 ovog člana koja u vrijeme izdavanja vozačke dozvole imaju više od 57 godina života kao i licima iz stava 2 ovog člana koja u vrijeme izdavanja vozačke dozvole imaju više od 62 godine života vozačka dozvola se izdaje sa rokom važenja do navršenih 67 godina života.”

**Član 27**

Čl.193 i 194 brišu se.

**Član 28**

U članu 195 stav 1 mijenja se i glasi:

“Ministarstvo vodi evidenciju o izdatim vozačkim dozvolama, podacima unijetim u obrazac vozačke dozvole, podnijetim zahtjevima za izdavanje vozačke dozvole, podacima iz tog zahtjeva i dokumentaciji koja je priložena uz taj zahtjev, prestanku važenja vozačke dozvole, razlozima i datumu prestanka važenja, oduzimanju vozačke dozvole, mjerama privremenog ograničenja prava na upravljanje motornim vozilom iz čl. 205 i 206 ovog zakona, kao i izrađenim obrascima vozačke dozvole (u daljem tekstu: evidencija).”

**Član 29**

U članu 196 stav 3 briše se.

**Član 30**

U članu 199 stav 1 tačka 6 poslije riječi:”ne prelazi 750 kg” zarez se zamjenjuje tačka- zarezom, a riječi: “kao i motorno vozilo sa pridodatim priključnim vozilom čija najveća dozvoljena masa prelazi 750 kg, pod uslovom da najveća dozvoljena masa ovog skupa vozila nije veća od 4250 kg;” brišu se.

**Član 31**

U članu 200 stav 5 poslije riječi:”od 15 kw” zarez se briše, a riječi:“lakim i teškim četvorociklom” zamjenjuju se riječima:”i lakim četvorociklom”.

Stav 7 mijenja se i glasi:

“Vozač vozila kategorije A2 može da upravlja vozilom kategorije A1 i kategorije AM, a vozač vozila kategorije A1 može da upravlja vozilom kategorije AM.”

**Član 32**

Čl. 202 i 203 brišu se.

**Član 33**

U članu 204 stav 2 riječ “pet” zamjenjuje se riječju “šest”.

**Član 34**

Član 205 mijenja se i glasi:

“Vozaču ili instruktoru vožnje kome je u periodu od dvije godine, zbog učinjenih prekršaja propisanih ovim zakonom, određeno najmanje 12 kaznenih bodova, izreći će se mjera privremenog ograničenja prava na upravljanje motornim vozilom u trajanju od 90 dana.

Rješenje iz stava 1 ovog člana donosi nadležni organ.

Žalba na rješenje iz stava 1 ovog člana ne odlaže izvršenje tog rješenja.

Mjera iz stava 1 ovog člana primjenjuje se od prvog narednog dana od dana dostavljanja rješenja vozaču.”

**Član 35**

Član 206 mijenja se i glasi:

“Vozaču ili instruktoru vožnje za koga su se stekli uslovi za izricanje mjere privremenog ograničenja prava na upravljanje motornim vozilom iz člana 205 stav 1 ovog zakona, koji u periodu od dvije godine učini saobraćajne prekršaje zbog kojih mu je određeno devet kaznenih bodova, izreći će se mjera privremenog ograničavanja prava na upravljanje motornim vozilom u trajanju od šest mjeseci.

Vozaču ili instruktoru vožnje koji u naredne dvije godine od sticanja uslova za izricanje mjere privremenog ograničenja prava na upravljanje motornim vozilom učini saobraćajne prekršaje zbog kojih mu je određeno devet kaznenih bodova izreći će se mjera privremenog ograničenja prava na upravljanje motornim vozilom u trajanju od šest mjeseci.

Rješenje iz st. 1 i 2 ovog člana donosi nadležni organ.

Žalba na rješenje iz stava 3 ovog člana ne odlaže izvršenje rješenja.

Mjera iz st. 1 i 2 ovog člana primjenjuje se od prvog narednog dana od dostavljanja rješenja vozaču.”

**Član 36**

Poslije člana 206 dodaje se novi član koji glasi:

“**Član 206a**

O mjerama iz čl.205 i 206 ovog zakona nadležni organ vodi evidenciju.

Evidencija iz stava 1 ovog člana sadrži: ime i prezime vozača, jedinstveni matični broj lica, broj vozačke dozvole, broj i datum rješenja o izricanju mjere privremenog ograničenja prava na upravljanje motonim vozilom, datum početka i završetka primjene mjere i vrijeme trajanja mjere.

Evidencija iz stava 1 ovog člana vodi se u elektronskoj formi.”

**Član 37**

U članu 207 riječi: “privremeno oduzimanje vozačke dozvole” zamjenjuju se riječima: “privremenog ograničenja prava na upravljanje motornim vozilom”.

**Član 38**

U članu 208 stav 3 mijenja se i glasi:

“Izvršenje pravosnažne odluke kojom je izrečena zaštitna mjera iz stava 1 ovog člana sprovodi se upisom u evidenciju zaštitnih mjera zabrane upravljanja motornim vozilom. Izvršenje zaštitne mjera počinje da teče narednog dana od dana obavještavanja vozača o početku primjene mjere.”

**Član 39**

U članu 216 stav 1 mijenja se i glasi:

“Za vrijeme obavljanja praktične obuke u vozilu se mogu nalaziti samo instruktor vožnje, kandidat za vozača, lice koje vrši inspekcijski nadzor, kao i ovlašćeni predstavnik auto škole koji posjeduje važeću licencu za instruktora vožnje.”

**Član 40**

U članu 217 stav 1 poslije riječi**:** “dužan je da” dodaju se riječi: “prije svakog narednog polaganja”.

**Član 41**

U članu 218 stav 3 riječi:“u srednjoj“ brišu se.

**Član 42**

U članu 219 stav 1 tačka 4 poslije riječi ”lizinga” stavlja se tačka-zarez, a riječi :”ili zakupa;” brišu se.

**Član 43**

U članu 220 stav 1 tačka 4 mijenja se i glasi:

„4) ako auto škola obuku za kandidata za vozača ne sprovodi u skladu sa programom obrazovanja odraslih za upravljanje motornim vozilom;“.

Poslije tačke 4 dodaju se tri nove tačke koje glase:

“5) ako evidenciju kandidata za vozače ne vodi ili ne čuva u skladu sa zakonom;

6) ako u evidenciji o sprovedenoj obuci kandidata za vozače unese netačne podatke o sprovedenoj obuci;

7) ako dozvoli da instruktor vožnje koji je pod uticajem alkohola ili opojnih droga vrši obuku kandidata za vozača.”

**Član 44**

U članu 221 st. 1 i 2 riječ “srednje“ u različitom padežu briše se.

**Član 45**

U članu 222 stav 1 tačka 1 mijenja se i glasi:

„1) najmanje VI nivo kvalifikacije obrazovanja - studijski program drumski saobraćaj ili studijski program pravne nauke i najmanje tri godine radnog iskustva u oblasti bezbjednosti saobraćaja;”.

**Član 46**

U članu 223 stav 2 tačka 1 mijenja se i glasi:

„1) ima položen ispit za instruktora vožnje, najmanje IV1 nivo kvalifikacije obrazovanja i najmanje 23 godine života;“.

Na kraju tačke 3 tačka se briše i dodaju riječi: “ili mjera privremenog ograničenje prava na upravljanje motornim vozilom.”

Poslije stava 4 dodaje se novi stav koji glasi:

“Licenca za instruktora vožnje može se izdati sa rokom važenja do navršene 67.godine života.”

Dosadašnji st. 5, 6 i 7 postaju st. 6, 7 i 8.

**Član 47**

Poslije člana 223 dodaje se novi član koji glasi:

**“Član 223a**

Ispit za instruktora vožnje iz člana 223 stav 2 tačka 1 ovog zakona polaže se nakon osposobljavanja kandidata za instruktora vožnje prema programu obrazovanja za instruktora vožnje u skladu sa zakonom kojim se uređuje obrazovanje odraslih.

Program iz stava 1 ovog člana obuhvata teorijsku nastavu i praktičnu obuku, i sadrži naročito: poznavanje propisa o bezbjednosti saobraćaja na putevima, poznavanje motornih vozila, upravljanje vozilom, osnove pedagogije i metodike pedagoške vožnje i osnove psihologije.

Za instruktora vožnje može se osposobljavati vozač, ako:

1) ima IV nivo kvalifikacije obrazovanja;

2) je navršio 23 godine života;

3) najmanje tri godine ima vozačku dozvolu za upravljanje vozilom kategorije za koju polaže ispit za instruktora vožnje;

4) je zdravstveno sposoban.

Ispit za instruktora vožnje iz člana 223 stav 2 tačka 1 ovog zakona sastoji se iz teorijskog i praktičnog ispita koji obuhvataju sadržaj programa iz stava 2 ovog člana.

Ispit za instruktora vožnje iz člana 223 stav 2 tačka 1 ovog zakona polaže se pred ispitnom komisijom koju imenuje organ državne uprave nadležan za poslove obrazovanja.

Način polaganja ispita za instruktora vožnje kao i sastav komisije iz stava 5 ovog člana propisuje organ državne uprave nadležan za poslove obrazovanja.”

**Član 48**

U članu 226 stav 1 mijenja se i glasi:

Instruktor vožnje može obavljati praktičnu obuku sa kandidatima za vozače koji se osposobljavaju u auto školi odnosno stručnoj školi ili dodatnu praktičnu obuku sa vozačima za upravljanje kategorijom vozila za koje posjeduju važeću vozačku dozvolu.”

Poslije stava 4 dodaje se novi stav koji glasi:

“Vozač sa kojim se obavlja dodatna praktična obuka mora kod sebe imati važeću vozačku dozvolu”.

**Član 49**

Član 228 mijenja se i glasi:

“Vozilo za obuku kandidata za vozača kategorije “B, B+E, C1, C1+E, C, C+E, D1, D1+E, D i D+E mora imati ugrađene duple nožne komande vožnje, pri čemu ne mora imati komandu za ubrzavanje.

Vozilo iz stava 1 ovog člana mora imati uređaj koji će davati svjetlosni signal na vidnom mjestu u vozilu i zvučni signal, koji će signalizirati aktiviranje duplih komandi.

Vozilo iz stava 1 ovog člana na kojem su naknadno ugrađene duple nožne komande vožnje i signalni uređaji iz stava 2 ovog člana mora biti atestirano.

Vozilo za obuku kandidata za vozača ne može imati automatski mjenjač, osim vozila za praktičnu obuku kandidata za vozača iz člana 230 ovog zakona.

Vozilo za obuku kandidata za vozača zavisno od kategorije mora da ispunjava jedan ili više uslova u pogledu zapremine, snage motora, brzine, najveće dozvoljene mase, dužine, širine ili visine.

Minimalne uslove iz stava 5 ovog člana propisuje organ državne uprave nadležan za poslove obrazovanja.”

**Član 50**

U članu 232 stav 1 poslije riječi “obuke” zarez se zamjenjuje tačkom, a riječi: “kao i troškove izdavanja potvrda o završenoj obuci i svjedočanstva o položenom vozačkom ispitu” brišu se.

**Član 51**

U članu 235 stav 2 riječ „srednjoj“ briše se , a poslije riječi „obrazovanja“ briše se tačka i dodaju riječi: “i ovim zakonom”.

**Član 52**

U članu 236 poslije stava 2 ovog člana dodaje se novi stav koji glasi:

“ Na teorijskom ispitu kandidat se ocjenjuje ocjenom “položio” ili ocjenom “nije položio”.

**Član 53**

Član 237 mijenja se i glasi:

“Praktični ispit se polaže na uređenom poligonu i u saobraćaju na javnom putu i tom prilikom se utvrđuje da li kandidat za vozača ima potrebna znanja i vještine u skladu sa članom 213 ovog zakona.

Polaganje praktičnog ispita sprovodi se na vozilu kategorije za čije upravljanje se osposobljava kandidat za vozača, koje ispunjava uslove iz člana 228 ovog zakona.

Mjesto polaganja praktičnog ispita određuje ispitna komisija iz člana 240 ovog zakona.

Na praktičnom ispitu kandidat se ocjenjuje ocjenom “položio” ili ocjenom “nije položio”.

Način ocjenjivanja kandidata za vozača na teorijskom i praktičnom ispitu propisuje organ državne uprave nadležan za poslove obrazovanja.”

**Član 54**

U članu 239 stav 3 riječi:”ispitne komisije” zamjenjuju se riječima:”ovlašćenih ispitivača”.

**Član 55**

Član 240 mijenja se i glasi:

„Vozački ispit za vozača polaže se u auto školi pred ispitnom komisijom, koju obrazuje organ državne uprave nadležan za poslove obrazovanja.

Ispitnu komisiju čine tri člana, i to:

-dva ovlašćena ispitivača od kojih je jedan predstavnik organa državne uprave nadležnog za poslove obrazovanja, a drugi predstavnik Ministarstva; i

- jedan predstavnik auto škole koji mora da ima licencu za instruktora vožnje za sve kategorije vozila za koje auto škola ima licencu, najmanje 23 godine života i da mu za posljednje dvije godine nije izrečena zaštitna mjera zabrane upravljanja vozilom.

Član ispitne komisije za polaganje vozačkog ispita ne može biti lice koje je u posljednje tri godine pravosnažno osuđivano za krivično djelo za koje se goni po službenoj dužnosti ili je protiv njega za takvo krivično djelo pokrenut krivični postupak.“

**Član 56**

Poslije člana 240 dodaje se sedam novih članova koji glase:

**“Član 240a**

Ovlašćeni ispitivač može biti lice koje ima licencu za ovlašćenog ispitivača za polaganje vozačkog ispita za upravljanje motornim vozilom određene kategorije.

Licenca za ovlašćenog ispitivača za polaganje vozačkog ispita za upravljanje motornim vozilom kategorije A (obuhvata kategorije AM, A1, A2, A) ili kategorije B (obuhvata kategorije B1 i B) može se izdati licu koje ima:

1) vozačku dozvolu za upravljenje motornim vozilom kategorije za koju se izdaje licenca, najmanje tri godine;

2) najmanje 23 godine života;

3) položen ispit za ovlašćenog ispitivača za polaganje vozačkog ispita za upravljanje motornim vozilom kategorije za koju se izdaje licenca;

4) VII1 nivo kvalifikacije obrazovanja.

Licenca za ovlašćenog ispitivača kandidata za upravljanje motornim vozilom kategorija B+E i C (obuhvata kategorije C1 i C), kategorije C+E (obuhvata kategorije C+E i C1+E), kategorije D (obuhvata kategorije D i D1) i kategorije D+E (obuhvata kategorije D+E i D1+E) može se izdati licu koje ima:

1) vozačku dozvolu za upravljenje motornim vozilom kategorije za koju se izdaje licenca, najmanje pet godina;

2) najmanje tri godine iskustva kao ovlašćeni ispitivač za polaganje vozačkog ispita za upravljanje motornim vozilom kategorije B;

3) položen ispit za ovlašćenog ispitivača za polaganje vozačkog ispita za upravljanje motornim vozilom kategorije za koju se izdaje licenca;

4) dokaz da je prisustvovao periodičnom stručnom usavršavanju sa ocjenom;i

5) VII1 nivo kvalifikacije obrazovanja.

**Član 240b**

Ispit za ovlašćenog ispitivača iz člana 240a stav 2 tačka 3 i stav 3 tačka 3 ovog zakona polaže se nakon osposobljavanja za ovlašćenog ispitivača za polaganje vozačkog ispita za upravljanje motornim vozilom određene kategorije prema programu obrazovanja za ovlašćenog ispitivača, u skladu sa zakonom kojim se uređuje obrazovanje odraslih.

Program iz stava 1 ovog člana obuhvata teorijsku nastavu i praktičnu obuku.

Ispit za ovlašćenog ispitivača iz člana 240a stav 2 tačka 3 i stav 3 tačka 3 ovog zakona sastoji se iz teorijskog i praktičnog dijela koji obuhvataju sadržaj programa iz stava 1 ovog člana, utvrđen u skladu sa zakonom kojim se uređuje obrazovanje odraslih

Ispit za ovlašćenog ispitivača iz člana 240a stav 2 tačka 3 i stav 3 tačka 3 ovog zakona polaže se pred ispitnom komisijom koju imenuje organ državne uprave nadležan za poslove obrazovanja.

Način polaganja ispita za ovlašćenog ispitivača kao i sastav komisije iz stava 4 ovog člana propisuje organ državne uprave nadležan za poslove obrazovanja.”

**Član 240c**

Licencu za ovlašćenog ispitivača iz člana 240a st. 2 i 3 ovog zakona izdaje organ državne uprave nadležan za poslove obrazovanja, na zahtjev lica koje ispunjava uslove u skladu sa ovim zakonom.

Licenca za ovlašćenog ispitivača izdaje se na vrijeme od pet godina.

Licenca za ovlašćenog ispitivača produžiće se na zahtjev ovlašćenog ispitivača ako je prisustvovao obaveznom periodičnom stručnom usavršavanju.

Zahtjev iz stava 3 ovog člana podnosi se najkasnije 30 dana prije isteka licence za ovlašćenog ispitivača.

Licenca za ovlašćenog ispitivača neće se izdati licu kojem je licenca za ovlašćenog ispitivača prestala da važi u poslednjih 12 mjeseci u skladu sa članom 240g ovog zakona.

O izdatim licencama za ovlašćenog ispitivača organ državne uprave nadležan za poslove obrazovanja vodi evidenciju.

Sadržaj zahtjeva iz stava 1 ovog člana, sadržaj i obrazac licence za ovlašćenog ispitivača, kao i sadržaj i način vođenja evidencije o izdatim licencama propisuje organ državne uprave nadležan za poslove obrazovanja.

**Član 240d**

Ovlašćeni ispitivač ne može raditi kao instruktor vožnje ili predavač teorijske nastave u auto školi ili stručnoj školi.

**Član 240e**

U cilju održavanja potrebnog nivoa znanja i vještina i razvijanja novih sposobnosti nepohodnih za rad ovlašćenih ispitivača organ državne uprave nadležan za poslove obrazovanja organizuje:

- redovno osposobljavanje koje ne može biti kraće od četiri dana za period od dvije godine; i

- periodično stručno usavršavanje koje ne može biti kraće od pet dana za period od najviše pet godina.

Redovno osposobljavanje i periodično stručno usavršavanje iz stava 1 ovog člana sprovodi se po propisanom programu.

Po sprovedenom redovnom osposobljavanju odnosno periodičnom stručnom usavršavanju, u smislu ovog zakona, ovlašćenog ispitivača ocjenjuje komisija koju obrazuje organ državne uprave nadležan za poslove obrazovanja.

Ovlašćenom ispitivaču koji u posljednje dvije godine nije učestvovao u sprovođenju vozačkoga ispita za kategoriju vozila za koju posjeduje licencu, neće se dopustiti sprovođenje vozačkih ispita za tu kategoriju dok ponovo ne bude ocijenjen, u smislu stava 3 ovog člana.

Program redovnog osposobljavanja i periodičnog stručnog usavršavanja, sastav komisije iz stava 3 ovog člana, kao i način ocjenjivanja ovlašćenih ispitivača propisuje organ državne uprave nadležan za poslove obrazovanja.

**Član 240f**

U cilju održavanja kvaliteta sprovođenja vozačkog ispita organ državne uprave nadležan za poslove obrazovanja obezbjeđuje godišnju kontrolu rada ovlašćenih ispitivača.

Kontrola rada ovlašćenog ispitivača sprovodi se najmanje jednom u pet godina i obuhvata nadgledanje sprovođenja nekoliko ispita u trajanju od najmanje pola dana.

Kontrolu rada ovlašćenih ispitivača može da vrši samo lice koje ispunjava uslove za ovlašćenog ispitivača svih kategorija i ima najmanje pet godina iskustva kao ovlašćeni ispitivač.

Lica koja vrše kontrolu rada ovlašćenih ispitivača određuje organ državne uprave nadležan za poslove obrazovanja.

Po izvršenoj kontroli rada ovlašćenih ispitivača lice koje vrši kontrolu će o tome sačiniti izvještaj koji dostavlja organu državne uprave nadležnom za poslove obrazovanja.

Ako kontrolom iz st. 1 i 2 ovog člana budu uočene nepravilnosti, lice koje vrši kontrolu naložiće ovlašćenom ispitivaču otklanjanje uočenih nepravilnosti što se konstatuje u izveštaju o sprovedenoj kontroli.

**Član 240g**

Licenca za ovlašćenog ispitivača prestaje da važi i prije isteka vremena na koje je izdata ako:

1. ovlašćeni ispitivač prestane da ispunjava uslove propisane ovim zakonom; i
2. ne sprovodi vozački ispit u skladu sa ovim zakonom.

U slučaju iz stava 1 ovog člana odluku o prestanku važenja licence za ovlašćenog ispitivača donosi organ državne uprave nadležan za poslove obrazovanja.”

**Član 57**

U članu 244 poslije stava 2 dodaju se četiri nova stava koji glase:

„Homologacija vozila sprovodi se postupkom homologacije tipa vozila ili postupkom homologacije pojedinačnog vozila.

Homologacija pojedinačnog vozila odvija se u dvije faze:

* faza pregleda vozila i pregleda dokumentacije;i
* faza izdavanja sertifikata o homologaciji pojedinačnog vozila.

U postupku homologacije pojedinačnog vozila podnosilac zahtjeva podnosi potvrdu proizvođača koju je izdao proizvođač, odnosno pravno lice sa sjedištem u Crnoj Gori koje ovlasti proizvođač ili pravno lice sa sjedištem van Crne Gore koje ovlasti proizvođač ako nema ovlašćenog predstavnika proizvođača sa sjedištem u Crnoj Gori (u daljem tekstu: predstavnik proizvođača), upisan u evidenciju predstavnika proizvođača koju vodi organ državne uprave nadležan za poslove saobraćaja.

Evidencija iz stava 5 ovog člana vodi se na osnovu ovlašćenja koje izdaje organ državne uprave nadležan za poslove saobraćaja u skladu sa zakonom kojim se uređuju tehnički zahtjevi za proizvode i ocjenjivanje usaglašenosti.”

Poslije stava 6 dodaje se novi stav koji glasi:

“Tehnički zahtjevi i uslovi iz stava 1 ovog člana moraju biti u skladu sa pravilnicima koji su sastavni dio Sporazuma o usvajanju jednoobraznih tehničkih propisa za vozila sa točkovima, opremu i djelove koji mogu biti ugrađeni i/ili korišćeni na vozilima sa točkovima i uslovima za uzajamno priznavanje podijeljenih homologacija na osnovu ovih propisa, Dodatak 2 (UN ECE Pravilnici), a koji se objavljuju na internet stranici organa državne uprave nadležnog za poslove saobraćaja.“

Stav 7 mijenja se i glasi:

„Bliži sadržaj zahtjeva iz stava 2 ovog člana, sadržaj tehničke dokumentacije iz stava 7 ovog člana, način sprovođenja homologacije vozila, sadržaj i izgled sertifikata o homologaciji tipa vozila i sertifikata o homologaciji pojedinačnog vozila, način njihovog izdavanja, sadržaj i način vođenja evidencije iz stava 5 ovog člana propisuje organ državne uprave nadležan za poslove saobraćaja.“

Dosadašnji st. 3,4,5,6 i 7 postaju st. 7,8,9,10 i 12.

**Član 58**

Član 245 mijenja se i glasi:

“Homologacija se ne sprovodi za:

1) vozilo uvezeno za potrebe diplomatskog ili konzularnog predstavništva ili misije strane države, odnosno predstavništva međunarodne organizacije u Crnoj Gori, člana diplomatskog ili konzularnog predstavništva akreditovanog u Crnoj Gori i predstavništva međunarodne organizacije u Crnoj Gori, kao i člana njegove uže porodice za vrijeme trajanja mandata;

2) vozilo muzejske vrijednosti i starodobno vozilo (oldtajmer);

3) vozilo kategorije M1, N1 i L koje je proizvedeno za evropsko tržište ili prethodno bilo registrovano u državi članici Evropske Unije, koje radi preseljenja uvozi fizičko lice koje je neprekidno boravilo van Crne Gore najmanje tri godine, ako je bilo u njegovom vlasništvu ili vlasništvu člana njegove uže porodice ili su ga koristili po osnovu ugovora o lizingu, najmanje jednu godinu prije useljenja ili povratka u Crnu Goru, a uveze ga u roku od 12 mjeseci od dana useljenja ili povratka;

4) vozilo kategorije M1, N1 i L koje nije proizvedeno za evropsko tržište, koje radi preseljenja uvozi fizičko lice, a ispunjava uslove iz tačke 3 ovog stava i ima uređaje za osvjetljavanje puta, označavanje vozila i za davanje svjetlosnih znakova vozila, usaglašene sa propisima kojim se uređuju uslovi koje moraju da ispunjavaju vozila u saobraćaju na putevima u skladu sa ovim zakonom;

5) vozilo koje uvozi lice sa prebivalištem ili boravištem u Crnoj Gori, stečeno po osnovu pravosnažnog sudskog rješenja o nasljeđivanju;

6) vatrogasno vozilo;

7) vojno vozilo, osim putničkog vozila;

8) radna mašina.

Članovima uže porodice, u smislu stava 1 tačka 3 ovog člana, smatraju se roditelj, usvojilac, staratelj, supružnik, djeca (bračna, vanbračna, usvojena i pastorčad).

Na zahtjev pravnog ili fizičkog lica koje uvozi vozilo, odnosno proizvođača vozila registrovanog u Crnoj Gori, organ državne uprave nadležan za poslove saobraćaja daje saglasnost da se ne sprovodi homologacija.

Na zahtjev pravnog ili fizičkog lica koje uvozi vozilo, odnosno proizvođača vozila registrovanog u Crnoj Gori, organ državne uprave nadležan za poslove saobraćaja može dati saglasnost da se homologacija ne sprovodi prilikom uvoza vozila koje je:

1) specijalno konstruisano i isključivo namijenjeno za: komunalne svrhe, upotrebu na gradilištima, kamenolomima, lukama ili aerodromima, kao i za vozilo koje nije namijenjeno za kretanje na javnim putevima;

2) donirano organima lokalne samouprave, državnim organima ili organizacijama koje se bave humanitarnim radom;

3) konstruisano i namijenjeno za upotrebu na sportskim takmičenjima;

4) po svojim konstrukcionim karakteristikama posebno prilagođena za lica sa invaliditetom.

Saglasnost da se ne sprovodi homologacija za vozilo iz stava 1 tač. 4 i 8 i stav 4 tač. 1, 3 i 4 ovog člana daje se uz pribavljeno mišljenje i nalaz pravnog lica iz člana 246 stav 1 ovog zakona.

Saglasnost da se ne sprovodi homologacija za vozilo iz stava 4 tačka 2 ovog člana, u slučaju kad je vozilo donirano organizacijama koje se bave humanitarnim radom, može se dati samo organizaciji koja je registrovana najmanje dvije godine prije podnošenja zahtjeva za davanje saglasnosti.

Saglasnost iz stava 6 ovog člana za jedno vozilo može se dati jednom u pet godina.

Sadržaj i način podnošenja zahtjeva iz st. 3 i 4 ovog člana i dokaze koji se uz zahtjev obavezno dostavljaju propisuje organ državne uprave nadležan za poslove saobraćaja.”

**Član 59**

Član 246 mijenja se i glasi:

“Homologaciju tipa vozila odnosno homologaciju pojedinačnog vozila vrši pravno lice koje ispunjava uslove u pogledu kadra, opreme i prostora i koje dobije ovlašćenje od organa državne uprave nadležnog za poslove saobraćaja, u skladu sa zakonom kojim se uređuju tehnički zahtjevi za proizvode i ocjenjivanje usaglašenosti.

Pravno lice koje je ovlašćeno da izdaje potvrde proizvođača iz člana 244 stav 5 ovog zakona ne može biti ovlašćeno za sprovođenje postupka homologacije pojedinačnog vozila.

Pravno lice koje je u postupku homologacije pojedinačnog vozila ovlašćeno za pregled vozila i pregled dokumentacije ne može biti ovlašćeno za izdavanje sertifikata o homologaciji za pojedinačno vozilo.

Troškove homologacije vozila snosi podnosilac zahtjeva.

Visinu troškova iz stava 4 ovog člana utvrđuje Vlada, na predlog organa državne uprave nadležnog za poslove saobraćaja.

Bliže uslove koje mora da ispunjava pravno lice iz stava 1 ovog člana propisuje organ državne uprave nadležan za poslove saobraćaja.“

**Član 60**

 Poslije člana 246 dodaje se novi član koji glasi:

**„Član 246a﻿**

Vrednovanje i razvrstavanje vozila u kategorije starodobnih vozila (oldtajmeri) vrši pravno lice koje ovlasti organ državne uprave nadležan za poslove saobraćaja i ima akreditaciju izdatu od međunarodne federacije za starodobna vozila (FIVA).

Vrednovanje i razvrstavanje vozila iz stava 1 ovog člana vrši se na zahtjev vlasnika odnosno korisnika starodobnog vozila (oldtajmera).

Nakon sprovedenog postupka vrednovanja i razvrstavanja vozila iz stava 1 ovog člana, izdaje se identifikaciona kartica o razvrstavanju vozila u kategorije starodobnih vozila (oldtajmeri) (u daljem tekstu: identifikaciona kartica).

Identifikaciona kartica se izdaje na propisanom obrascu.

Troškove vrednovanja i razvrstavanja vozila u kategorije starodobnih vozila (oldtajmera) snosi podnosilac zahtjeva.

Visinu troškova iz stava 5 ovog člana utvrđuje pravno lice iz stava 1 ovog člana, uz saglasnost organa državne uprave nadležnog za poslove saobraćaja.

Organ državne uprave nadležan za poslove saobraćaja vodi registar starodobnih vozila (oldtajmera).

Pravno lice iz stava 1 ovog člana je dužno da podatke o izdatim identifikacionim karticama dostavi organu državne uprave nadležnom za poslove saobraćaja, u roku od osam dana od dana izdavanja identifikacione kartice.

Identifikacione kartice izdate od pravnih lica sa sjedištem van Crne Gore koja imaju akreditaciju izdatu od međunarodne federacije za starodobna vozila (FIVA) priznaju se u Crnoj Gori.

Sadržaj i način podnošenja zahtjeva za vrednovanje i razvrstavanje vozila u kategorije starodobnih vozila (oldtajmeri), način vrednovanja i razvrstavanja vozila u kategorije starodobnih vozila (oldtajmera), bliži sadržaj i izgled identifikacione kartice, kao i sadržaj i način vođenja registra starodobnih vozila (oldtajmera) propisuje organ državne uprave nadležan za poslove saobraćaja.”

**Član 61**

U članu 247 poslije stava 4 dodaje se novi stav koji glasi:

„ Rješenje o ispunjenosti uslova iz stava 4 ovog člana donosi Ministarstvo.”

Dosadašnji st. 5, 6, 7 i 8 postaju st. 6, 7, 8 i 9.

**Član 62**

U članu 250 poslije stava 3 dodaje se novi stav koji glasi:

“ Troškove ispitivanja iz stava 3 ovog člana snosi podnosilac zahtjeva, a visinu troškova utvrđuje Vlada, na predlog organa državne uprave nadležnog za poslove ekonomije.”

Dosadašnji st. 4 i 5 postaju st. 5 i 6.

**Član 63**

Član 253 mijenja se i glasi:

“Tehnički pregled vozila obavlja privredno društvo koje ima odobrenje za obavljanje tih poslova.

Odobrenje iz stava 1 ovog člana izdaje se privrednom društvu koje obezbijedi posebnu tehnološku cjelinu u kojoj se obavlja isključivo djelatnost tehničkog pregleda vozila (u daljem tekstu: stanica za tehnički pregled vozila).

Izuzetno od stava 2 ovog člana, ako stanica za tehnički pregled vozila ispunjava uslove i dobije ovlašćenje iz člana 246 ovog zakona u toj stanici se može obavljati i homologacija vozila.

Privredno društvo može imati više stanica za tehnički pregled vozila, pri čemu za svaku stanicu za tehnički pregled vozila mora pribaviti odobrenje.

Privredno društvo za rad stanice za tehnički pregled vozila mora da obezbijedi:

1) objekat sa odgovarajućim prostorom ispred i iza objekta koji je u isključivoj funkciji tehničkog pregleda vozila kao i prilaznim i izlaznim saobraćajnicama (u vlasništvu, lizingu ili zakupu);

2) uređaje i opremu za vršenje tehničkog pregleda vozila;

3) stručni kadar;

4) računarsku opremu i komunikacionu povezanost sa Ministarstvom i nadležnim organom;

5) video nadzor.

Stanica za tehnički pregled vozila mora imati najmanje dva kontrolora vozila na tehničkom pregledu vozila (u daljem tekstu: kontrolor), od kojih jedan mora imati najmanje IV1 nivo kvalifikacije obrazovanja iz oblasti mašinstva ili saobraćaja, a drugi III nivo kvalifikacije obrazovanja zanimanje automehaničar ili IV nivo kvalifikacije obrazovanja zanimanje automehatroničar.

Odobrenje iz stava 1 ovog člana neće se izdati:

* privrednom društvu koje je u posljednje tri godine kažnjeno za krivično djelo u vezi sa obavljanjem djelatnosti tehničkog pregleda vozila ili protiv kojeg se vodi krivični postupak za takvo krivično djelo;
* u slučaju iz člana 260 stav 6 ovog zakona;
* ako u određenoj opštini već postoji broj stanica za tehnički pregled vozila utvrđen u skladu sa članom 254a ovog zakona.

Odobrenje za obavljanje poslova tehničkog pregleda vozila donosi se u roku od tri mjeseca od podnošenja zahtjeva.

Bliže uslove koje moraju ispunjavati stanice za tehnički pregled vozila propisuje Ministarstvo.

**Član 64**

Poslije člana 254 dodaje se novi član koji glasi:

”**Član 254a**

Mrežu stanica za tehnički pregled vozila na teritoriji Crne Gore utvrđuje Ministarstvo.

Mreža stanica za tehnički pregled vozila podrazumijeva broj i raspored stanica za tehnički pregled vozila po opštinama, zavisno od broja registrovanih vozila po opštinama.

Mreža stanica za tehnički pregled vozila utvrđuje se na period od pet godina.

Bliže kriterijume i način utvrđivanja mreže stanica za tehnički pregled vozila propisuje Ministarstvo.”

**Član 65**

U članu 257 stav 1 mijenja se i glasi:

“Radno vrijeme stanice za tehnički pregled vozila može biti od ponedeljka do subote i to u periodu od 06,00 do 18,00 časova.”

Poslije stava 1 dodaju se dva nova stava koji glase:

“Radno vrijeme stanice za tehnički pregled vozila mora trajati najkraće osam časova u toku radnog dana.

Radno vrijeme stanice za tehnički pregled vozila mora biti vidno istaknuto u objektu i mora biti prethodno prijavljeno nadležnom organu.”

Dosadašnji st. 2, 3 i 4 postaju st. 4, 5 i 6.

**Član 66**

U članu 258 na kraju stava 3 tačka se briše i dodaju riječi: ”u smislu člana 252 ovog zakona.”

Poslije stava 5 dodaje se novi stav koji glasi:

“Stanica za tehnički pregled vozila može, radi utvrđivanja tehničkih karakteristika neophodnih za tehnički pregled vozila, uputiti vozilo na ispitivanje iz člana 247 ovog zakona.”

Dosadašnji stav 6 postaje stav 7.

**Član 67**

U članu 259 na kraju stava 1 tačka se briše i dodaju riječi: “i nadležnom organu.”

**Član 68**

Član 260 mijenja se i glasi:

Odobrenje za obavljanje poslova tehničkog pregleda prestaje da važi, ako stanica:

1) ovjeri tehničku ispravnost vozila koje nije podvrgnuto provjeri tehničke ispravnosti;

2) ne koristi uređaje i opremu za kontrolu tehničke ispravnosti vozila koji ispunjavaju uslove iz člana 256 st. 1 i 2 ovog zakona ili koristi uređaje i opremu koji nijesu podvrgnuti obaveznom pregledu u skladu sa članom 256 stav 3 ovog zakona ili prestane da ispunjava uslove u pogledu objekta sa prilaznim i izlaznim saobraćajnicama;

3) izvrši ovjeru tehničke ispravnosti vozila, odnosno izda potvrdu o tehničkoj ispravnosti vozila za vozilo koje nema ispravan uređaj za upravljanje ili za vozilo koje nema ispravne uređaje za zaustavljanje, odnosno za vozilo kod kojeg je dubina šare na gazećoj površini pneumatika manja od propisane;

4) dozvoli da tehnički pregled vozila vrši lice koje nema licencu za kontrolora;

5) ne vodi evidenciju iz člana 259 ovog zakona ili je ne vodi na propisan način;

6) u roku od tri mjeseca od privremenog prestanka rada ne ispuni propisane uslove i ne započne sa radom;

7) privremeno ne prestaneda obavlja tehnički pregled u slučaju iz člana 255 ovog zakonaa.

Odobrenje za obavljanje poslova tehničkog pregleda vozila prestaje da važi i na zahtjev privrednog društva koje ima odobrenje za obavljanje poslova tehničkog pregleda vozila.

Privrednom društvu kome je prestalo važenje odobrenja u slučaju iz stava 1 ovog člana neće se izadati novo odobrenje za obavljanje poslova tehničkog pregleda vozila u periodu od šest mjeseci od dostavljanja rješenja o prestanku važenja odobrenja.

Rješenje o prestanku važenja odobrenja iz st. 1 i 2 ovog člana donosi nadležni organ.

Žalba ne odlaže izvršenje rješenja.

Privrednom društvu kome je odobrenje prestalo da važi iz razloga iz stava 1 ovog člana neće se izdati novo odobrenje za obavljanje poslova tehničkog pregleda vozila u periodu od šest mjeseci od dostavljanja rješenja o prestanku važenja odobrenja.

**Član 69**

U članu 261 stav 2 tačka 3 riječi: “tri godine” zamjenjuju se riječima: “jednu godinu”.

U stavu 4 poslije riječi; „ako je“ dodaje se zarez i riječi: “pored ispunjenosti uslova iz stava 2 ovog člana,“.

Stav 5 mijenja se i glasi:

“Licenca iz stava 1 ovog člana neće se izdati licu kome je:

1. u posljednjih šest mjeseci licenca prestala da važi, u skladu sa članom 263 ovog zakona;
2. dva puta u posljednjih osam godina prestala da važi licenca, u skladu sa članom 263 ovog zakona.”

**Član 70**

U članu 263 stav 1 tačka 1 mijenja se i glasi:

“1) izvršio ovjeru tehničke ispravnosti vozila, odnosno izdao potvrdu o tehničkoj ispravnosti vozila koje nema ispravan uređaj za upravljanje ili koje nema ispravne uređaje za zaustavljanje, odnosno kod kojeg je dubina šare na gazećoj površini pneumatika manja od propisane;”.

Na kraju tačke 3 tačka se zamjenjuje tačka-zarezom, a poslije tačke 3 dodaje se nova tačka koja glasi:

“4) ovjeri tehničku ispravnost vozila čiju provjeru tehničke ispravnosti nije lično vršio.”

Poslije stava 2 dodaje se novi stav koji glasi:

“Žalba ne odlaže izvršenje rješenja.”

**Član 71**

U članu 268 stav 2 tačka 4 poslije riječi “postupka” tačka-zarez zamjenjuje se tačkom, a tačka 5 briše se.

**Član 72**

U članu 269 stav 4 alineja 1 riječi: “stalnog nastanjenja“ zamjenjuju se riječima: “stalnog boravka“.

**Član 73**

U članu 270 poslije stava 1 dodaju se dva nova stava koji glase:

“Izuzetno od stava 1 ovog člana, laka prikolica se može registrovati ako postoji dokaz o vlasništvu kad se prvi put registruje ili prilikom promjene vlasništva, kao i dokaz o tehničkoj ispravnosti vozila, osim za novo proizvedene lake prikolice koje se prvi put uključuju u saobraćaj pet godina od dana prve registracije.

Dokaz o tehničkoj ispravnosti vozila iz stava 1 tačka 2 i stava 2 ovog člana ne može biti stariji od 30 dana.”

Dosadašnji st. 2 do 5 postaju st. 4 do 7.

**Član 74**

U članu 271 stav 3 riječi: “u roku od 30 dana od dana” zamjenjuju se riječju “nakon” .

**Član 75**

U članu 272 stav 5 riječi: “stalnim nastanjenjem” zamjenjuju se riječima: “stalnim boravkom”.

**Član 76**

U članu 274 stav 1 poslije tačke 12 dodaje se nova tačka koja glasi:

“12a) starodobna vozila (oldtajmeri);”.

Stav 2 mijenja se i glasi:  
 “ Registarske tablice iz stava 1 ovog člana sadrže:  
 - oznaku Crne Gore MNE, osim za vozila iz tačke 11;  
 - oznaku registarskog područja, osim za vozila iz tač. 9 i 12 koje umjesto oznake registarskog područja sadrže oznaku V ili P;

- Grb Crne Gore, osim za vozila iz tačke 8; i

- ličnu oznaku vozila, osim za vozila iz tačke 12a koje imaju oznaku OT i brojčanu oznaku.”

Stav 3 mijenja se i glasi:

“Registarske tablice za vozilo iz stava 1 tačka 12a ovog člana su braon boje, a za vozilo iz tačke 13 crvene boje.”

**Član 77**

U članu 276 poslije stava 1 dodaje se novi stav koji glasi:

“Za laku prikolicu izdaje se saobraćajna dozvola sa rokom važenja od pet godina i registarska tablica za priključno vozilo.”

U stavu 2 riječi: “važeću polisu obaveznog osiguranja” zamjenjuju se riječima: “važeći ugovor o obaveznom osiguranju – polisu”.

Poslije stava 2 dodaje se novi stav koji glasi:

“Vozač vozila koje vuče laku prikolicu kad učestvuje u saobraćaju, dužan je da kod sebe ima važeću saobraćajnu dozvolu iz stava 2 ovog člana i da je pokaže na zahtjev ovlašćenog policijskog službenika.”

Dosadašnji st. 2 i 3 postaju st. 3 i 5.

**Član 78**

U članu 277 stav 4 mijenja se i glasi:

“Lake prikolice mogu u saobraćaju na putu da učestvuju ako su tehnički ispravne i ako na svojoj zadnjoj strani imaju registarsku tablicu.”

**Član 79**

U članu 282 riječi: “stalno nastanjenje” zamjenjuju se riječima: “stalni boravak”.

**Član 80**

U članu 290 st. 1 i 2 mijenjaju se i glase:

“Ovlašćeni policijski službenik će privremeno isključiti vozača i instruktora vožnje iz saobraćaja ako:

1. napusti mjesto saobraćajne nezgode;
2. upravlja vozilom u saobraćaju pod dejstvom alkohola u koncentraciji većoj od 0,3 g/kg, opojnih droga ili drugih psihoaktivnih supstanci prije i za vrijeme vožnje ili odbije da se podvrgne ispitivanju, analizi krvi i/ili urina ili zdravstvenom pregledu;
3. odbije da se podvrgne kontrolnom zdrastvenom pregledu iz člana 184 ovog zakona;
4. je u takvom psihofizičkom stanju (umor, stres, bolest) da nije sposoban da bezbjedno upravlja vozilom;
5. ne poštuje ograničenja koja su određena u skladu sa ovim zakonom;
6. nema vozačku dozvolu za kategoriju vozila kojim upravlja, odnosno ako upravlja vozilom nakon isteka roka važenja vozačke dozvole ili kod sebe nema vozačku dozvolu ili ima vozačku dozvolu iz čijeg sadržaja se ne može utvrditi da li ima pravo na upravljanje tim vozilom;
7. koristi stranu vozačku dozvolu iz čijeg sadržaja se ne može utvrditi da li vozač ima pravo na upravljanje tim vozilom;
8. upravlja vozilom za vrijeme trajanja zaštitne mjere zabrane upravljanja motornim vozilom ili za vrijeme trajanja mjere privremenog ograničenja prava na upravljanje motornim vozilom;
9. je zatečen da upravlja vozilom u saobraćaju za vrijeme trajanja isključenja iz saobraćaja;
10. upravlja vozilom kategorije AM, A1, A2 i A, a pri tome ne koristi zaštitnu kacigu u skladu sa ovim zakonom.

Isključenje vozača i instruktora vožnje u slučajevima iz stava 1 ovog člana sprovodi se na osnovu naređenja policijskog službenika.”

U stavu 4 riječ “naredbu” zamjenjuje se riječju “naređenje”.

**Član 81**

U članu 293 poslije riječi: “ovlašćeni policijski službenik” dodaju se riječi: “odnosno komunalni inspektor”.

**Član 82**

U članu 294 stav 1 poslije riječi: “ovlašćenog policijskog službenika,” dodaju se riječi: “odnosno komunalnog inspektora”.

U stavu 3 poslije riječi: “ovlašćeni policijski službenik” dodaju se zarez i riječi: “odnosno komunalni inspektor”.

**Član 83**

U članu 296 stav 1 tačka 4 riječi: “u namjeri da izbjegne podvrgavanje kontroli” brišu se, a tačka se zamjenjuje tačka-zarezom.

Poslije tačke 4 dodaju se četiri nove tačke koje glase:

“5) koji prekorači brzinu kretanja vozila za više od 50 km/h u naselju ili za više od 70 km/h van naselja od dozvoljene brzine;

6) koji posjeduje ili koristi uređaj, odnosno sredstvo kojim se može otkrivati ili ometati rad uređaja za mjerenje brzine kretanja vozila, odnosno drugih uređaja namijenjenih za otkrivanje i dokumentovanje prekršaja;

7) koji na vozilu posjeduje i koristi uređaje za davanje svjetlosnih i zvučnih signala koji se koriste na vozilima sa prvenstvom prolaza i vozilima pod pratnjom, osim u slučajevima upravljanja vozilom iz čl. 105 i 107 ovog zakona;

8) koji najmanje dva puta u periodu od 10 minuta na raskrsnici ili na drugom mjestu na kojem je saobraćaj posebno regulisan uređajima za davanje svjetlosnih saobraćajnih znakova prođe svjetlosni saobraćajni znak kad mu je tim znakom zabranjen prolaz.”

**Član 84**

Poslije člana 298 dodaju se novo potpoglavlje i novi član koji glasi:

**„6a. Detaljna kontrola tehničke ispravnosti vozila na putu**

**Član 298a**

Ovlašćeni policijski službenik odnosno inspektor za drumski saobraćaj vrši detaljnu kontrolu tehničke ispravnosti na putu motornih i priključnih vozila za prevoz tereta najveće dozvoljene mase preko 3 500 kg, vozila za prevoz putnika i tereta koja osim vozača imaju mjesta za više od osam putnika kao i traktora čija je dozvoljena brzina veća od 40km/h.

Ovlašćeni policijski službenik odnosno inspektor za drumski saobraćaj može vršiti detaljnu kontrolu tehničke ispravnosti i ostalih vozila na putu.

Kontrola iz st.1 i 2 ovog člana može se vršiti korišćenjem odgovarajućih sredstava i uređaja koja se koriste za kontrolu tehničke ispravnosti u stanicama za tehnički pregled vozila.

Ovlašćeni policijski službenici i inspektori za drumski saobraćaj koji detaljnu kontrolu tehničke ispravnosti vozila na putu vrše korišćenjem sredstava i uređaja iz stava 3 ovog člana moraju biti osposobljeni za rukovanje tim sredstvima i uređajima.

Prilikom kontrole iz st.1 i 2 ovog člana ovlašćeni policijski službenik i inspektor utvrđuje stepen neispravnosti vozila u skladu sa propisanim kriterijumima.

Ako se prilikom kontrole iz st.1 i 2 ovog člana utvrdi postojanje tehničke neispravnosti vozila koje mogu ugroziti bezbijednost saobraćaja ili životnu sredinu, takvom vozilu neće se dozvoliti uključivanje u saobraćaj do otklanjanja neispravnosti.

O izvršenoj kontroli iz st. 1 i 2 ovog člana ovlašćeni policijski službenik, odnosno inspektor za drumski saobraćaj obavještava nadležni organ.

Nadležni organ dužan je da vodi evidenciju o vozilima koja su podvrgnuta kontroli iz st. 1i 2 ovog člana.

Način osposobljavanja ovlašćenih policijskih službenika i inspektora za drumski saobraćaj za rukovanje sredstvima i uređajima iz stava 3 ovog člana, sadržaj kontrole tehničke ispravnosti vozila na putu, kriterijume za utvrđivanje stepen neispravnosti, način vođenja i sadržaj evidencije o vozilima koja su podvrgnuta kontroli tehničke ispravnosti na putu i utvrđenim neispravnostima propisuje Ministarstvo.“

**Član 85**

U članu 300 poslije stava 4 dodaje se novi stav koji glasi:

“Ako mjerenje iz stava 1 ovog člana vrši ovlašćeni policijski službenik odnosno inspektor za državne puteve, to mjerenje vrši uz korišćenje odgovarajućih uređaja, o čemu je dužan da sačini zapisnik.”

Dosadašnji stav 5 postaje stav 6.

**Član 86**

U članu 301 poslije tačke 18 dodaje se nova tačka koja glasi:  
 „19) koje ne zahtjev ovlašćenog policijskog službenika ili inspektora za drumski saobraćaj nije podvrgnuto kontroli tehničke ispravnosti na putu.“

**Član 87**

U članu 304 stav 5 riječi: “tačka 10” brišu se.

Stav 7 mijenja se i glasi:

“Ako vlasnik odnosno korisnik vozila koji je isključen iz saobraćaja u roku od 30 dana od dana isključenja ne otkloni nedostatke zbog kojih je vozilo isključeno iz saobraćaja, nadležni organ će oduzete registarske tablice vratiti Ministarstvu.”

**Član 88**

U članu 315 stav 1 riječi “ od 1.500 eura do 6.000 eura” zamjenjuju se riječima “ od 2.000 eura do 6.000 eura”

U tački 7 poslije riječi: “ili drugu priredbu na putu” dodaju se riječi: “odnosno druge aktivnosti na putu”.

Poslije tačke 8 dodaje se nova tačka koja glasi:

„8a) naredi ili dozvoli da u periodu od 15. novembra do 1. aprila u saobraćaju za vrijeme zimskih uslova učestvuje vozilo kategorije M ili N koje na svim točkovima nema pneumatike za zimsku upotrebu ili koje ne ispunjava i druge uslove u pogledu zimske opreme propisane ovim zakonom ( član 132 stav 1 i 3);“.

Tačka 20 mijenja se i glasi:

“20) koje vrši ispitivanje vozila iz člana 247 bez ovlašćenja Ministarstva (član 247 stav 4);“.

U tački 22 riječi:“ ili ovjeri tehničku ispravnost vozila koje nije tehnički ispravno“ brišu se, a riječi: “član 258” zamjenjuju se riječima „član 258 stav 1“.

Tač. 23 i 24 mijenjaju se i glase:

„23) dozvoli da se ovjeri tehnička ispravnost vozila koje nema ispravne uređaje za zaustavljanje (član 258 stav 3);

24) dozvoli da se ovjeri tehnička ispravnost vozila koje nema ispravne uređaje za upravljanje odnosno kod kojeg je dubina šare na gazećoj površini pneumatika manja od propisane (član 258 stav 3);“.

U stavu dva riječi:“150 eura do 600 eura“ zamjenjuju se riječima:“ 300 eura do 800 eura“

U stavu 3 riječi „700 eura do 3.000 eura“ zamjenjuju se riječima „1.200 eura do 3.000eura“

Stav 4 mijenja se i glasi:

„ Pravnom licu iz stava 1 tač 23 i 24 ovog člana, će se pored novčane kazne izreći i zaštitna mjera zabrane obavljanja djelatnosti u trajanju od šest mjeseci.“

**Član 89**

Poslije člana 315 dodaje se novi član koji glasi:

“Član 315 a

Novčanom kaznom od 1.500 eura do 4.000 eura kazniće se za prekršaj pravno lice, ako:

1) ne vodi evidenciju o sprovedenoj homologaciji vozila i izdatim sertifikatima i potvrdama na propisan način (član 244 stav 8);

2) nakon sprovedenog postupka vrednovanja i razvrstavanja vozila u kategoriju starodobnih vozila ne izda identifikacionu karticu o razvrstavanju vozila na propisanom obrascu (član 245a stav 3);

3) troškove vrednovanja i razvrstavanja vozila u kategoriju starodobnih vozila naplati mimo visine troškova određene uz saglasnost organa državne uprave nadležnog za poslove saobraćaja (član 245a st. 7 i 8);

4) podatke o izdatim identifikacionim karticama ne dostavi organu državne uprave nadležnom za poslove saobraćaja, u roku od osam dana od dana izdavanja identifikacione kartice (član 245a stav 10);

5) ne vrši homologaciju vozila u skladu sa dobijenim ovlašćenjem (član 246 stav 1);

6) o izvršenom ispitivanju vozila iz člana 247 izda potvrdu u kojoj nijesu upisani tačni podaci dobijeni sprovedenim ispitivanjem (član 247);

7) naknadu za ispitivanje uređaja i opreme na tečni naftni gas ili prirodno gas naplati mimo naknade koju je utvrdila Vlada (član 250 stav 4).

8) dozvoli da se ovjeri tehnička ispravnost vozila koje nema ispravne propisane uređaje, osim uređaja za upravljanje, uređaja za zaustavljanje ili kod kojeg je dubina šare na gazećoj površini pneumatika manja od propisane(član 258 stav 3);

9) ne postupi po nalogu ovlašćenog policijskog službenika, odnosno inspektora za drumski saobraćaj i ne podvrgne vozilo kontrolnom tehničkom pregledu (član 266 stav 1);

10) bez odlaganja ne postupi po nalogu ovlašćenog lica i ne omogući vršenje kontrolnog tehničkog pregleda vozila (član 299 stav 2);

11) bez odlaganja ne postupi po nalogu ovlašćenog lica i ne omogući mjerenje osovinskog opterećenja odnosno ukupne mase vozila (član 300).

Za prekršaje iz stava 1 ovog člana kazniće se i odgovorno lice u pravnom licu novčanom kaznom od 200 eura do 400 eura.

Za prekršaje iz stava 1 ovog člana kazniće se preduzetnik novčanom kaznom od 1.000 eura do 2.000 eura.

Pravnom licu za koje se utvrdi da je u periodu od 15 dana izvršilo ovjeru tehničke ispravnosti tri ili više vozila koja nemaju ispravne propisane uređaje iz stava 1 tačka 8 ovog člana će se pored novčane kazne izreći i zaštitna mjera zabrane obavljanja djelatnosti u trajanju od 30 dana.“

**Član 90**

U članu 316 stav 1 riječi:” od 500 eura do 3.000 eura” zamjenjuju se riječima: “od 1.000 eura do 3.000 eura”.

U tač. 3 i 4 riječi: „putu rezervisanom za saobraćaj motornih vozila“ zamjenjuju se riječima:“brzoj saobraćajnici“.

Poslije tačke 15 dodaje se nova tačka koja glasi:

„15a) naredi ili dozvoli da u periodu od 15. novembra do 1. aprila u saobraćaju učestvuje vozilo čija je dubina šare na gazećoj povrišini pneumatika manja od 4 mm (član 132 stav 2);“

Tačka 30 mijenja se i glasi:

„30) dozvoli ili naredi da vozač, odnosno instruktor vožnje koji upravlja vozilom u saobraćaju za vrijeme dok mu je rješenjem Ministarstva oduzeta vozačka, odnosno dozvola za instruktora vožnje zbog toga što je postao zdravstveno nesposoban za vozača, odnosno instruktora vožnje ili zbog toga što se nije podvrgao kontrolnom zdravstvenom pregledu (član 186) ili za vrijeme za koje mu traje mjera privremenog ograničavanja prava na upravljanje motornim vozilom (čl. 205 i 206).“

Tač. 34 i 34a brišu se.

Poslije tačke 37 dodaje se nova tačka koja glasi:

„37a) dozvoli da se ovjeri tehnička ispravnost vozila kod koga je emisija izduvnih gasova odnosno buka koju stvara vozilo veća od dozvoljene ili koje nema obaveznu opremu (član 258 stav 3);“.

U stavu 2 riječi: “100 eura do 500 eura“ zamjenjuju se riječima: „150 eura do 500 eura“.

U stavu 3 riječi: „300 eura do 2.000 eura“ zamjenjuju se riječima: „600 eura do 2.000 eura“.

**Član 91**

U članu 317 stav riječi: “od 300 eura do 2.000 eura” zamjenjuju se riječima:”od 500 eura do 2.000 eura”.

Tačka 14 mijenja se i glasi:

„ 14) naredi ili dozvoli da njegovo vozilo, u vrijeme važenja naredbe, učestvuje u saobraćaju bez pneumatika za zimsku upotrebu (član 132 stav 4 i 5);“.

U tački 28 riječi:“za vrijeme dok mu je vozačka dozvola oduzeta“ zamjenjuju se riječima:“ mjera privremenog ograničavanja prava na upravljanje motornim vozilom“.

U tački 33 riječ “srednjoj” briše se, a poslije riječi „školi“ dodaju se riječi:“osim dodatne prektične obuke sa vozačima za upravljanje kategorijom vozila za koju posjeduju važeću vozačku dozvolu“.

U tački 41 riječi:“u roku od 30 dana od dana“ zamjenjuju se riječju „nakon“.

U stavu 2 riječi:”od 100 eura do 400 eura” zamjenjuju se riječima:” od 300 eura do 600 eura”.

**Član 92**

Poslije člana 317 dodaje se novi član koji glasi:

„**Član 317a**

Kaznom zatvora od 15 do 60 dana kazniće se za prekršaj:

1) vozač, mladi vozač ili vozač početnik koji se vozilom na putu u naselju kreće brzinom koja je za 70 km/h i više veća od dozvoljene brzine, odnosno vozač koji se vozilom na putu van naselja kreće brzinom koja je za 90 km/h i više veća od dozvoljene brzine (član 36 stav 1 i čl. 37, 37a i 38);

2) vozač koji ne zaustavi vozilo na propisani znak ili naredbu ovlašćenog policijskog službenika (član 164 stav 2);

3) vozač, mladi vozač i vozač početnik koji upravlja vozilom u saobraćaju na putu koji je pod dejstvom opojnih droga, drugih psihoaktivnih supstanci ili je pod dejstvom alkohola u koncentraciji od 2 g/kg ili većoj (član 182 i 182a);

4) instruktor vožnje, vozač tramvaja, kandidat za vozača tokom praktične obuke i polaganja vozačkog ispita ili član komisije na praktičnom dijela vozačkog ispita, ukoliko je pod dejstvom alkohola u koncentraciji od 1 g/kg ili većoj, opojnih droga ili drugih psihoaktivnih supstanci (član 182 stav 6);

5) vozač, odnosno instruktor vožnje koji upravlja vozilom u saobraćaju za vrijeme dok mu je rješenjem Ministarstva oduzeta vozačka, odnosno dozvola za instruktora vožnje zbog toga što je postao zdravstveno nesposoban za vozača, odnosno instruktora vožnje ili zbog toga što se nije podvrgao kontrolnom zdravstvenom pregledu (član 186);

6) vozač, odnosno instruktor vožnje koji upravlja motornim vozilom za vrijeme trajanja mjere privremenog ograničavanja prava na upravljanje motornim vozilom (čl. 205 i 206);

7) vozač, odnosno instruktor vožnje koji upravlja motornim vozilom za vrijeme za koje mu je izrečena zaštitna mjera zabrane upravljanja motornim vozilom (čl. 207 i 208);

9) vozač, mladi vozač, vozač početnik, instruktor vožnje, vozač tramvaja, kandidat za vozača tokom praktične obuke i polaganja vozačkog ispita i član komisije na praktičnom dijelu vozačkog ispita koji odbije da se podvrgne ispitivanju pomoću odgovarajućih sredstava i aparata (alkometar, droga test i dr.) radi provjere prisustva alkohola u organizmu ili postojanja znakova alkoholne poremećenosti ili dejstva opojnih droga, drugih psihoaktivnih supstanci ili ljekova na kojima je označeno da se ne smiju upotrebljavati prije ili za vrijeme vožnje ili odbije da se podvrgne stručnom pregledu u zdravstvenoj ustanovi ili analizi krvi ili urina, osim ako bi zbog toga nastupile štetne posljedice po njegovo zdravlje (član 291).

Za prekršaj iz stava 1 ovog člana vozaču,mladom vozaču, vozaču početniku odnosno instruktoru vožnje određuju se, pored kazne, i tri kaznena boda shodno članu 204 ovog zakona.

Ako je prekršajem iz stava 1 ovog člana izazvana neposredna opasnost za drugog učesnika u saobraćaju ili prouzrokovana saobraćajna nezgoda, učiniocu iz stava 2 ovog člana će se, pored kaznenih bodova iz stava 2 ovog člana, odrediti dva dodatna kaznena boda.

Za prekršaj iz stava 1 ovog člana učiniocu prekršaja, izuzev članu komisije na praktičnom dijelu vozačkog ispita i kandidatu za vozača tokom praktične obuke ili polaganja vozačkog ispita, koji nema položen vozački ispit ni za jednu kategoriju vozila, izreći će se i zaštitna mjera zabrane upravljanja motornim vozilom u trajanju od četiri mjeseca do šest mjeseci.

Za prekršaj iz stava 1 ovog člana kojim je izazvana neposredna opasnost za drugog učesnika u saobraćaju ili prouzrokovana saobraćajna nezgoda, učiniocu će se, izuzev članu komisije na praktičnom dijelu vozačkog ispita i kandidatu za vozača tokom praktične obuke ili polsganja vozačkog ispita koji nema položen vozački ispit ni za jednu kategoriju vozila, izreći i zaštitna mjera zabrane upravljanja motornim vozilom u trajanju od šest mjeseci.

**Član 93**

Član 318 mijenja se i glasi:

“Novčanom kaznom od 300 eura do 1.000 eura kazniće se za prekršaj:

1) vozač, mladi vozač ili vozač početnik koji se vozilom na putu u naselju kreće brzinom koja je za 60 km/h do 70 km/h veća od dozvoljene brzine, odnosno vozač, mladi vozač ili vozač početnik koji se vozilom na putu van naselja kreće brzinom koja je za 80 km/h do 90 km/h veća od dozvoljene brzine (član 36 stav 1 i čl. 37, 37a i 38);

2) vozač koji u vozilu u saobraćaju na putu koristi uređaj, odnosno sredstvo kojim se može otkrivati ili ometati rad uređaja za mjerenje brzine kretanja vozila, odnosno drugih uređaja namijenjenih za otkrivanje i dokumentovanje prekršaja ili se takvi uređaji ili sredstva nađu u vozilu (član 23 stav 1);

3) lice koje stavlja u promet ili reklamira uređaje i sredstva iz člana 23 stav 1 ovog zakona (član 23 stav 2);

4) vozač koji se na putu na kome su kolovozne trake fizički odvojene jedna od druge vozilom kreće kolovoznom trakom namijenjenoj za saobraćaj vozila iz suprotnog smjera (član 30 stav 3);

5) vozač koji započne preticanje ili obilaženje ako time ugrozi bezbjednost saobraćaja ili omete saobraćaj iz suprotnog smjera (član 49 stav 3 tačka 4);

6) vozač koji započne preticanje ili obilaženje na početku prevoja, na prevoju, u nepreglednoj krivini ili u tunelu (član 49 stav 3 tač. 7 i 8);

7) vozač koji vanredni prevoz vrši bez dozvole (član 114 stav 2);”.

8) lice koje bez odobrenja nadležnog organa organizuje sportsku ili drugu priredbu na putu, odnosno drugu aktivnost nap utu (član 122 stav 1);

9) lice koje je organizator sportske ili druge priredbe ili aktivnosti na putu ako ne prekine održavanje priredbe ili aktivnosti u slučajevima predviđenim članom 127 ovog zakona;

10) vozač koji u periodu od 15. novembra do 1. aprila, za vrijeme zimskih uslova, u saobraćaju učestvuje vozilom kategorije M i N koje na svim točkovima nema pneumatike za zimsku upotrebu ili koje ne ispunjava druge uslove u pogledu zimske opreme propisane ovi zakonom ( član 132 stav 1 i 3);

11) vozač koji na raskrsnici ili na drugom mjestu na kojem je saobraćaj posebno regulisan uređajima za davanje svjetlosnih saobraćajnih znakova prođe svjetlosni saobraćajni znak kada mu je tim znakom zabranjen prolaz (član 143);

12) lice koje je učestvovalo u saobraćajnoj nezgodi koje uzme alkoholna pića, opojne droge ili ljekove na kojima je označeno da se ne smiju upotrebljavati prije i za vrijeme vožnje dok se ne izvrši uviđaj (član 172 stav 1);

13) vozač koji u saobraćaju na putu upravlja vozilom za vrijeme dok je isključen iz saobraćaja (član 176 stav 5);

14) vozač, mladi vozač i vozač počeetnik koji upravlja vozilom u saobraćaju na putu koji je pod dejstvom alkohola u koncentraciji od 1 g/kg do 2 g/kg, odnosno lice kod koga je nesposobnost za upravljanjem vozilom zbog dejstva alkohola konstatovana stručnim pregledom, ili je u tolikoj mjeri umoran, bolestan ili u takvom psihofizičkom stanju da nije sposoban da bezbjedno upravlja vozilom (čl. 182 i 182a);

15) instruktor vožnje, vozač tramvaja, kandidat za vozača tokom praktične obuke i polaganja vozačkog ispita ili član komisije na praktičnom dijelu vozačkog ispita, ukoliko je pod dejstvom alkohola u koncentraciji od 0,3g/kg do 1g/kg ili je u tolikoj mjeri umoran, bolestan ili u takvom zdravstvenom stanju da nije sposoban da bezbjedno upravlja vozilom, odnosnovrši obuku kandidata za vozača (član 182);

16) vozač, odnosno instruktor vožnje koji se ne podvrgne kontrolnom zdravstvenom pregledu (član 184 stav 2);

17) ovlašćeni ispitivač koji radi kao instruktor vožnje ili predavač teorijske nastave u auto školi ili stručnoj školi (član 240d);

18) kontrolor koji tehnički pregled vozila ne vrši na propisan način i u skladu sa pravilima struke ( član 258 stav 1)

19) kontrolor koji ovjeri tehničku ispravnost vozila koje nema ispravne uređaje za zaustavljanje(član 258 stav 3);

20) kontrolor koji ovjeri tehničku ispravnost vozila koje nema ispravne uređaje za upravljanje ili kod koga je dubina šare na gazećoj površini pneumatika manja od propisane (član 258 stav 3);

21) vozač ili instruktor vožnje, koji je privremeno isključen iz saobraćaja, ukoliko se vozilom uključi u saobraćaj za vrijeme dok traju razlozi zbog kojih je isključen iz saobraćaja(član 290);

22) koje odbije da vozilo podvrgne kontroli tehničke ispravnosti na putu (član 298a);

23) vozač koji, bez odlaganja, ne postupi po nalogu ovlašćenog lica i ne omogući mjerenje osovinskog opterećenja i ukupne mase vozila (član 300);”.

Za prekršaj iz stava 1 ovog člana,vozaču, mladom vozaču, vozaču početniku odnosno instruktoru vožnje, izuzev slučajeva predviđenih u tač. 3, 8, 9, 17, 18, 19 i 20 određuju se, pored kazne, i tri kaznena boda.

Ako je prekršajem iz stava 1 ovog člana izazvana neposredna opasnost za drugog učesnika u saobraćaju ili prouzrokovana saobraćajna nezgoda, učiniocu iz stava 2 ovog člana će se, pored kaznenih bodova iz stava 2 ovog člana, odrediti dva dodatna kaznena boda.

Za prekršaje iz stava 1 tačka 11 kazniće se vozač, mladi vozač i vozač početnik koji najmanje dva puta u periodu od 10 minuta počini navedeni prekršaj kaznom zatvora u trajanju od 15 do 30 dana.

Za prekršaj iz stava 1 ovog člana učiniocu prekršaja, izuzev članu komisije na praktičnom dijelu vozačkog ispita i kandidatu za vozača tokom praktične obuke i polaganja vozačkog ispita, koji nema položen vozački ispit ni za jednu kategoriju vozila, izuzev slučajeva predviđenih u tač. 3,8,9,17, 18, 19 i 20 izreći će se i zaštitna mjera zabrane upravljanja motornim vozilom u trajanju od tri mjeseca.

Za prekršaj iz stava 1 ovog člana kojim je izazvana neposredna opasnost za drugog učesnika u saobraćaju ili prouzrokovana saobraćajna nezgoda, učiniocu će se, izuzev članu komisije na praktičnom dijelu vozačkog ispita i kandidatu za vozača tokom praktične obuke, izuzev slučajeva predviđenih u tač. 3,8,9,17, 18, 19 i 20 izreći i zaštitna mjera zabrane upravljanja motornim vozilom u trajanju od tri do šest mjeseci.”

**Član 94**

Član 319 mijenja se i glasi:

Novčanom kaznom od 150 eura do 400 eura kazniće se za prekršaj:

1) vozač koji se vozilom na putu u naselju kreće brzinom koja je za 50 do 60 km/h veća od dozvoljene brzine, odnosno vozač koji se vozilom na putu van naselja kreće brzinom koja je za 70 do 80 km/h veća od dozvoljene brzine odnosno mladi vozač i vozač početnik (član 36 stav 1 i čl.37, 37a i 38);

2) vozač koji započne preticanje ili obilaženje ako po izvršenom preticanju ili obilaženju ne može da se vrati u saobraćajnu traku kojom se kretao bez ometanja ili ugrožavanja ostalih učesnika u saobraćaju (član 49 stav 3 tačka 5);

3) vozač motornog vozila kojem je pridodato priključno vozilo u kojem se prevoze putnici, izuzev autobusa u javnom gradskom, odnosno prigradskom prevozu (član 63 stav 7);

4) vozač koji na prelazu puta preko željezničke pruge ne propusti šinsko vozilo koje se kreće po željezničkoj pruzi (član 98 stav 1);

5) učesnik u saobraćaju koji se ne zaustavi pred prelazom puta preko željezničke pruge, ako je uređaj za zatvaranje saobraćaja počeo da se spušta ili je spušten ili ako se daju svjetlosni ili zvučni znaci koji upozoravaju da će taj uređaj početi da se spušta, odnosno kada je svjetlosnim saobraćajnim znakom, kojim se najavljuje približavanje voza prelazu puta preko željezničke pruge u istom nivou bez branika, zabranjen prolaz (član 99);

6) učesnik u saobraćaju koji prilikom prelaženja preko željezničke pruge u istom nivou postupi suprotno članu 100 ovog zakona;

7) vozač vozila na kome su ugrađeni, postavljeni ili se koriste uređaji za davanje posebnih zvučnih ili svjetlosnih znakova koji se smiju ugrađivati samo na vozilima pod pratnjom ili vozilima sa prvenstvom prolaza (član 105 i 107);

8) vozač koji u saobraćaju na putu učestvuje sa vozilom koje je opterećeno preko nosivosti upisane u saobraćajnu dozvolu ili preko najvećeg osovinskog opterećenja pojedinih osovina određenih od strane proizvođača vozila ili preko osovinskog opterećenja propisanog tehničkim normativima za vozilo ili preko najveće dozvoljene ukupne mase ili preko mogućnosti koje dozvoljavaju osobine puta utvrđene saobraćajnim znakom ili tako da vozilo sa teretom premašuje najveće dozvoljene dimenzije za pojedine vrste vozila (član 111 stav 1);

9) vozač koji u saobraćaju na putu upravlja vozilom na kome teret nije smješten i obezbijeđen tako da pri vožnji ostaje u položaju postavljenom prilikom utovara i ne ispunjava uslove predviđene u članu 111 stav 2 ovog zakona;

10) vozač koji se turističkim vozom kreće van trase koju je odredio nadležni organ jedinice lokalne samouprave ili koji ne posjeduje vozačku dozvolu za upravljanje vozilima "B+E" kategorije (član 120 st. 1 i 2);

11) vozač koji vrši probnu vožnju bez odobrenja nadležnog organa, pri kojoj se, radi ispitivanja novoproizvedenog ili prepravljenog motornog, odnosno priključnog vozila, mora odstupiti od pravila o bezbjednosti saobraćaja na putevima propisanih ovim zakonom (član 121 stav 1);

12) lice koje kao organizator dozvoli da takmičare na priredbi i učesnike drugih aktivnosti prate vozila koja nijesu obilježena posebnom oznakom koju odredi organizator ili primjerak oznake organizator ne dostavi nadležnom organu, najkasnije pet dana prije početka priredbe (član 128);

13) lice koje kao organizator, po završetku sportske, odnosno druge priredbe ili aktivnosti na putu , odmah, a najkasnije u roku od 24 sata, ne ukloni sa puta saobraćajne znakove i druge oznake, uređaje, predmete i objekte koji su bili postavljeni radi održavanja priredbe, odnosno obavljanja aktivnosti ili ne postavi na put saobraćajnu signalizaciju, predmete i objekte koji su bili uklonjeni radi održavanja priredbe, odnosno obavljanja aktivnosti ili ne popravi i dovede u prvobitno stanje put i objekte na putu ako su oštećeni prilikom održavanja priredbe, odnosno obavljanja aktivnosti (član 129 stav 1);

14) lice koje neovlašćeno postavi, ukloni, ošteti ili izmijeni značenje saobraćajne signalizacije, kao i opreme puta ili postavlja table, znakove, svijetla, stubove ili druge slične predmete kojima se zaklanja ili umanjuje uočljivost postavljene saobraćajne signalizacije ili postavi predmete koji svojim oblikom, bojom, izgledom ili mjestom postavljanja podražavaju ili liče na saobraćajnu signalizaciju ili zasljepljuju učesnike u saobraćaju ili odvraćaju njihovu pažnju u mjeri koja ugrožava bezbjednost saobraćaja (član 135 st. 2, 3 i 4);

15) učesnik u saobraćaju koji se ne zaustavi kada se semaforom kojim se najavljuje približavanje voza prelazu puta preko željezničke pruge u istom nivou daju svjetlosni ili svjetlosni i zvučni znaci propisani članom 150 ovog zakona;

16) učesnik u saobraćaju koji ne postupi po znaku ili naredbi ovlašćenog policijskog službenika ili drugog zakonom ovlašćenog lica za neposredno regulisanje ili kontrolu saobraćaja (član 164 stav 1);

17) vozač koji upravlja motornim vozilom u saobraćaju na putu, a koje nema važeću vozačku dozvolu ili stranu vozačku dozvolu i međunarodnu vozačku dozvolu za upravljanje vozilom one kategorije kojom upravlja (član 176 stav 1);

18) vlasnik vozila, odnosno lice kome je vozilo povjereno koje omogući upravljanje vozilom licu koje nema važeću vozačku dozvolu odgovarajuće kategorije za upravljanje tim vozilom (član 176 stav 6);

19) vozač, mladi vozač i vozač početnik koji upravlja vozilom u saobraćaju na putu koji je pod dejstvom alkohola u koncentraciji od 0,5 do 1 g/kg (čl. 182 i 182a);

20) instruktor vožnje, vozač tramvaja, kandidat za vozača tokom praktične obuke i polaganja vozačkog ispita ili član komisije na praktičnom dijelu vozačkog ispita, ukoliko je pod dejstvom alkohola u koncentraciji od 0,3 g/kg do 1g/kg (član 182);

21) vozač koji u saobraćaju na putu učestvuje vozilom koje ne ispunjava propisane uslove u pogledu dimenzija, ukupne mase, osovinskog opterećenja ili nema ispravne propisane uređaje za upravljanje, uređaje za zaustavljanje, tahograf, pneumatike ili nema ugrađen tahograf (član 242);

22) kontrolor koji ovjeri tehničku ispravnost vozila koje nema ispravne propisane uređaje osim uređaja za upravljanje i uređaja za zaustavljanje (član 258 stav 3);

23) kontrolor koji ovjeri tehničku ispravnost vozila kod koga je emisija izduvnih gasova odnosno buka koju stvara vozilo veća od dozvoljene ili koje nema obaveznu opremu (član 258 stav 3);

24) lice koje obavlja tehnički pregled vozila, a nema važeću licencu za kontrolora koju izdaje nadležni organ (član 261 stav 1);

25) vozač, odnosno vlasnik vozila koji ne postupi po nalogu ovlašćenog lica i ne podvrgne vozilo kontrolnom tehničkom pregledu (član 266);

26) vozač koji se uključi u saobraćaj vozilom koje je isključeno iz saobraćaja, prije prestanka razloga za isključenje (član 301).

Za prekršaj iz stava 1 ovog člana, vozaču, odnosno instruktoru vožnje, određuju se, pored novčane kazne, dva kaznena boda.

Ako je prekršajem iz stava 1 ovog člana izazvana neposredna opasnost za drugog učesnika u saobraćaju ili prouzrokovana saobraćajna nezgoda, učiniocu će, se pored kaznenih bodova iz stava 2 ovog člana, odrediti dva dodatna kaznena boda.

Za prekršaj iz stava 1 tač. 1, 2, 4, 5, 7,15,19, 25 i 26 ovog člana, vozaču , mladom vozaču i vozaču početniku će se izreći zaštitna mjera zabrane upravljanja motornim vozilom u trajanju od 60 dana, a za ostale prekršaje iz stava 1 ovog člana, ova mjera se može izreći u istom trajanju.

Vozač iz stava1 tačka 17 ovog člana koji nema položen vozački ispit za upravljanje vozilom kategorije kojom upravlja kazniće se novčanom kaznom od 300 eura do 600 eura.

Za prekršaj iz stava 1 ovog člana kojim je izazvana neposredna opasnost za drugog učesnika u saobraćaju ili prouzrokovana saobraćajna nezgoda, učiniocu će se izreći i zaštitna mjera zabrane upravljanja motornim vozilom u trajanju od tri mjeseca.

**Član 95**

U članu 320 stav 1 uvodna rečenica mijenja se i glasi:

“Novčanom kaznom od 120 eura do 400 eura kazniće se za prekršaj:”

U tački 8 poslije riječi: “preticanje” dodaje se riječ: “ili obilaženje”.

Poslije tačke 10 dodaje se nova tačka 10a koja glasi:

“10a) vozač kome je dat znak za preticanje, ako ne pomjeri svoje vozilo ka desnoj ivici kolovoza (član 48 stav 1)”.

Poslije tačke 25 dodaje se nova tačka koja glasi:

„25a) vozač koji u periodu od 15. novembra do 1. aprila učestvuje u saobraćaju vozilom čija je dubina šare na gazećoj povrišini pneumatika manja od 4mm (član 132 stav 2);“.

Tačka 26 briše se.

U tački 27 riječi:“ne krene u pravcu označenom zelenom svjetlećom strelicom ili“ brišu se.

Tačka 30a mijenja se i glasi:

„ 30a) učesnik saobraćajne nezgode u kojoj je nastala samo materijalna šteta koji postupi suprotno čl.169 i 170 ovog zakona;“.

U tački 34 riječi:“dok mu je vozačka dozvola oduzeta“ zamjenjuju se riječima:“trajanja mjere privremenog ograničavanja prava na upravljanje motornim vozilom“.

U tački 36 poslije riječi „školi“ dodaju se riječi:“osim dodatne prektične obuke sa vozačima za upravljanje kategorijom vozila za koje posjeduju važeću vozačku dozvolu“.

**Član 96**

U članu 321 stav 1 uvodna rečenica mijenja se i glasi:

“Novčanom kaznom od 90 eura do 250 eurakazniće se za prekršaj:”

Poslije tačke 3 dodaju se dvije nove tačke koje glase:

„3a) vozač koji za vrijeme vožnje koristi telefonski uređaj ili drugi uređaj za komunikaciju osim u slučajevima kad se telefonski ili drugi uređaj upotrebljava uz pomoć opreme koja omogućava njihovo korišćenje bez angažovanja ruku (član 22 stav 1);  
 3b) vozač koji u motornom vozilu na prednjem sjedištu prevozi dijete mlađe od 12 godina (osim u slučaju iz člana 25 stav 3 ovog zakona)“.

U tački 13 riječi:“putem rezervisanim za saobraćaj motornih vozila“ zamjenjuju se riječima: “brzom saobraćajnicom“.

U tački 14 riječi: “putu rezervisanom za saobraćaj motornih vozila“ zamjenjuju se riječima: “brzoj saobraćajnici“.

U tački 15 riječi:“ na autoputu ili putu rezervisanom za saobraćaj motornih vozila“ brišu se.

Tačka 29 briše se.

Tačka 30 mijenja se i glasi:

„30) instruktor vožnje koji počne sa časom praktične obuke ukoliko kandidat za vozača nije stavio na uvid ljekarsko uvjerenje, potvrdu o položenom teorijskom ispitu i ličnu kartu ili drugu ispravu na osnovu koje se može utvrditi identitet kandidata ili kada se za vrijeme obavljanja praktične obuke u vozilu, osim instruktora, kandidata, lica koje vrši nadzor nad radom ili ovlašćenog predstavnika auto škole koji posjeduje važeću instruktorsku dozvolu, nalazi još neko lice (član 216);“

Dosadašnje tač. 30, 31, 32, 33, 34 i 35 postaju tač. 29. 30, 31, 33 i 34.

**Član 97**

U članu 322 stav 1 uvodna rečenica mijenja se i glasi:

“Novčanom kaznom od 80 eura do 250 eura kazniće se za prekršaj:”

Poslije tačke 1 dodaje se nova tačka koja glasi:

“1a) učesnik u saobraćaju koji, bez odlaganja, ne obavijesti nadležni organ o svakom događaju, odnosno pojavi koja ugrožava ili može ugroziti bezbjednost saobraćaja (član 15 stav 4);“.

U tač. 19 i 29 riječi:“putu rezervisanom za saobraćaj motornih vozila“ zamjenjuju se riječima:“brzoj saobraćajnici“.

Tačka 30 briše se.

Dosadašnje tačke 31 i 31a postaju tačke 30 i 31.

Tačka 31a mijenja se i glasi

„ 31) vozač koji, u vrijeme važenja naredbe, učestvuje u saobraćaju bez pneumatika za zimsku upotrebu koji ispunjavaju uslov u pogledu minimalne dubine šare na gazećoj površini (član 132 stav 4 i 5);“.

Tač. 34 i 35 brišu se.

Dosadašnje tač. 36, 37, 38, 39, 40, 41, 42 i 42a postaju tač. 34, 35, 36, 37, 38, 39, 40 i 41.

**Član 98**

U članu 323 stav 1 uvodna rečenica mijenja se i glasi:

“Novčanom kaznom od 60 eura do 200 eura kazniće se za prekršaj:

Tačka 1 briše se. Dosadašnja tačka 1a postaje tačka 1.

U tački 2 riječi:“do vozača prevozi dijete mlađe od 12 godina(osim u slučaju iz člana 25 stav 3 ovog zakona ) ili“ brišu se.

Tačka 16 mijenja se i glasi:

“16) vozač koji na motokultivatoru, traktoru ili radnoj mašini prevozi drugo lice ili na

priključnom vozilu koje vuče motokultivator u saobraćaju ne putu prevozi više od tri lica koja utovaruju ili istovaraju teret ili obavljaju poljoprivredne radove (član 82 )”.

U tački 22 poslije riječi „autoputu“ dodaje se zarez ,a riječi:“ ili putu rezervisanom za saobraćaj motornih vozila“ zamjenjuju se riječima: „ brzoj saobraćajnici, magistralnom ili regionalnom putu

U tač. 23 i 24 riječi:“ putu rezervisanom za saobraćaj motornih vozila“ zamjenjuju se riječima:“brzoj saobraćajnici“.

Tačka 26 briše se.

U tački 33 riječi:“u roku od 30 dana od dana“ zamjenjuju se riječju „nakon“.

Tačka 34 mijenja se i glasi:

„34) vozač koji nema kod sebe važeću saobraćajnu dozvolu izdatu za vozilo kojim upravlja, odnosno priključno vozilo ili je ne pokaže na zahtjev ovlašćenog policijskog službenika (član 276 st. 2 i 4 i član 280 stav 2 );

U tački 35 poslije riječi:“ koji na vozilu“ dodaje se zarez i riječi:“ odnosno priključnom vozilu,“.

Dosadašnje tač. 27, 28, 29, 30, 31, 32, 33, 34 i 35 postaju tač. 26, 27, 28, 29, 30, 31, 32, 33 i 34.

**Član 99**

U članu 324 stav 1 uvodna rečenica mijenja se i glasi:

“Novčanom kaznom od 50 eura do 90 eura kazniće se za prekršaj.

U tački 25 riječi:“puta rezervisanog za saobraćaj motornih vozila“zamjenjuju se riječima:“brze saobraćajnice“.

**Član 100**

U članu 325 stav 1 tačka 7 riječi: „ sigurnosnim trouglom“ brišu se.

**Član 101**

Poslije člana 326 dodaje se novi član koji glasi:

“Član 326a

Prekršajni postupak za prekršaje iz čl. 315 stav 1 tač. 23 i 24, 315a stav 1 tač.8, 9 i 10, 316 stav 1 tač. 35, 36, 37 i 37a, 317 stav 1 tač. 42, 43 i 45, 318 stav 1 tač. 18, 19 i 20 i319. Tač 22, 23 i 24 ovog zakona može se pokrenuti u roku od dvije godine od dana kada je prekršaj izvršen.

Zastarjelost prekršajnog gonjenja nastaje u svakom slučaju kad proteknu četiri godine od dana kada je prekršaj izvršen.”

**Član 102**

Član 329 mijenja se i glasi:

“**Član 329**

Ustanove koje imaju odobrenje za osposobljavanje kandidata za vozača izdato prije početka primjene ovog zakona, a usklade svoje poslovanje i djelatnost sa ovim zakonom i propisima donijetim za sprovođenje ovog zakona, mogu podnijeti zahtjev za izdavanje licence za rad auto škole u roku od devet mjeseci od dana početka primjene ovog zakona.

Ako ustanove iz stava 1 ovog člana ne podnesu zahtjev za izdavanje licence za rad auto škole u propisanom roku, prestaju sa radom.

Odobrenje za osposobljavanje kandidata za vozača izdato po ranijim propisima važi do donošenja odluke po zahtjevu iz stava 1 ovog člana.”

**Član 103**

Poslije člana 329 dodaje se novi član koji glasi:

“**Član 329a**

Licima koja su prije početka primjene ovog zakona bila članovi ispitnih komisija za polaganje vozačkog ispita kao predstavnici organa državne uprave nadležnog za poslove obrazovanja i Ministarstva, u periodu ne kraćem od dvije godine izdaje se licenca za ovlašćenog ispitivača.

Licencu iz stava 1 ovog člana izdaće organ državne uprave nadležan za poslove obrazovanja bez obaveze polaganja stručnog ispita za ovlašćenog ispitivača.”

**Član 104**

Član 330 mijenja se i glasi:  
 „Instruktorska dozvola izdata po Zakonu o bezbjednosti saobraćaja na putevima ("Službeni list RCG", br. 33/12, 58/14 i 14/17) važi do isteka roka njenog važenja, osim u slučajevima predviđenim članom 223 stav 5 ovog zakona kada važi najduže šest mjeseci od početka primjene ovog zakona.

**Član 105**

Član 331 mijenja se i glasi:

„Privredna društva koja imaju odobrenje za obavljanje poslova tehničkih pregleda vozila izdato prije početka primjene ovog zakona, dužna su da usklade svoje poslovanje i djelatnost sa ovim zakonom i propisima donijetim za sprovođenje ovog zakona u roku od devet mjeseci od dana početka primjene ovog zakona i o tome u pisanoj formi obavijeste nadležni organ.”

**Član 106**

Poslije člana 331 dodaje se novi član koji glasi:

**“Član 331a**

Privredna društva koja, na dan početka primjene ovog zakona, imaju odobrenje za obavljanje poslova tehničkog pregleda vozila nastavljaju sa radom ako ispunjavaju uslove u skladu sa ovim zakonom bez obzira na kriterijume propisane aktom iz člana 254a stav 4 ovog zakona.”

**Član 107**

Poslije člana 328a dodaje se novi član koji glasi:

**“Član 328b**

Propisi za sprovođenje ovog zakona donijeće se u roku od šest mjeseci od dana stupanja na snagu ovog zakona.

Do donošenja propisa iz stava 1 ovog člana, primjenjivaće se važeći podzakonski akti ukoliko nijesu u suprotnosti sa ovim zakonom.”

**Član 108**

Ovaj zakon stupa na snagu osmog dana od dana objavljivanja u “Službenom listu Crne Gore”, a primjenjivaće se nakon 60 dana od dana stupanja na snagu ovog zakona.

**OBRAZLOŽENJE**

**I. USTAVNI OSNOV ZA DONOŠENJE ZAKONA**

Ustavni osnov za donošenje ovog zakona sadržan je u odredbi člana 16 stav 1 tačka 5 Ustava Crne Gore („Službeni list Crne Gore”, br.1/07) kojom je propisano da se zakonom u skladu sa Ustavom, uređuju i druga pitanja od interesa za Crnu Goru.

**II. RAZLOZI ZA DONOŠENJE ZAKONA**

Razlog za donošenje ovog zakona je potreba za otklanjanjem uočenih nedostataka u praktičnoj primjeni važećeg zakona, naročito u pogledu rada auto škola i polaganja vozačkog ispita, kontrole stanica za tehnički pregled vozila, kao i korigovanja nedosljednosti koje se odnose na kaznene odredbe. Naime cilj kojim se obrađivač zakona vodio jeste detaljnijio i preciznio uređenje oblasti bezbjednosti saobraćaja na putevima, naročito u segmentima koji su u praksi izazivali nedoumice a koje su vodile pravnim prazninama i nedorečenostima.

Nadalje, Predlogom zakona izvršeno je usklađivanje raspona novčanih kazni u odnosu na obilježja prekršaja kako bi se afirmisao princip prevencije u odnosu na represivnost, i podstaklo poštovanje i izmirivanje zakonom utvrđenih obaveza.

Ovim zakonom će se nastaviti proces usklađivanja sa pravnom tekovinom Evropske unije kroz inkorporiranje izvora prava Evropske unije u sami tekst zakona.

**III. USAGLAŠENOST SA PRAVNOM TEKOVINOM EVROPSKE UNIJE I POTVRĐENIM MEĐUNARODNIM KONVENCIJAMA**

Odredbe ovog zakona u potpunosti su usaglašene sa Ugovorom o funkcionisanju Evropske urqnije kao primarnim izvorom prava Evropske unije. Takođe, Predlog Zakona o izmjenama i dopunama zakona o bezbjednosti saobraćaja na putevima usklađen je i sa sljedećim sekundranim izvorima prava Evropske unije:

1)Direktiva 2014/47/EU Evropskog parlamenta i Vijeća od 3. aprila 2014. godine o pregledima tehničke ispravnosti na putevima gospodarskih vozila koja prometuju u Uniji i stavljanju van snage Direktive 2000/30/EZ - **32014L0047;**

**2)**Direktiva 2006/126/EZ Evropskog parlamenta i Vijeća od 20. decembra 2006. godine o vozačkim dozvolama (preinačena - **32006L0126);**

**Pored gore navedenih Direktiva, važeći Zakon o bezbjednosti saobraćaja na putevima usklađen je sa sljedećim sekundarnim izvorima prava Evropske unije:**

1)Direktiva vijeća 96/53/EZ Od 25. jula 1996. godine o utvrđivanju najvećih dozvoljenih dimenzija u unutrašnjem i međunarodnom saobraćaju i najveće dozvoljenje mase u međunarodnom saobraćaju za određena saobraćajna vozila koja saobraćaju unutar zajednice - **31996L0053;**

2) Provedbena Direktiva Komisije 2014/37/EU оd 27. februara 2014. godine o izmjeni Direktive Vijeća 91/671/EEZ u pogledu obavezne upotrebe sigurnosnih pojaseva i sistema sigurnosnog vezivanja djece u vozilima - **32014L0037;**

3) Direktiva 2014/46/EU Evropskog parlamenta i Vijeća od 3. aprila 2014. godine o izmjeni Direktive Vijeća 1999/37/EZ o dokumentima za registraciju vozila - **32014L0046;**

4) Direktiva 2014/45/EU Evropskog parlamenta i Vijeća od 3. aprila 2014. o periodičnim tehničkim pregledima motornih vozila i njihovih priključnih vozila i stavljanju van snage Direktive 2009/40/EZ/ - **32014L0045.**

**IV. OBJAŠNJENJE OSNOVNIH PRAVNIH INSTITUTA**

Članom 1 Predloga zakona predložena je dopuna člana 7 važećeg zakona na način što je izvršeno terminološko usklađivanje pojedinih pojmova sa izmjenama izvršenim u drugim propisima uz preciznije definisanje značenja samih pojmova. Redefinisani su i pojedini termini koji već postoje u važećem zakonu.

Članom 2 predložena je dopuna člana 18 važećeg zakona na način što je proširen krug lica, odnosno ustanova koje mogu svoja vozila obilježiti znakom pristupačnosti.

Članom 3 Predloga zakona predložena je dopuna člana 22 važećeg zakona na način što se dozvoljava upotreba telefonskih uređaja uz pomoć opreme koja omogućava njihovo korišćenje bez angažovanja ruku (hands free sistemi i sl.).

Članom 4 Predloga izvršena je izmjena člana 31 brisanjem odredbe kako bi se izbjeglo duplo propisivanje istih normi čime se otklanja i pravna nedoumica koja je nastala primjenom važećeg zakona.

Članom 5 predloženo je terminolosko usklađivanje sa Zakonom o putevima koji je uveo pojam „brze saobraćajnice“.

Članom 6 Predloga zakona otklonjena je pravna praznina u dijelu zabrane korišćenja prednjih svijetala za maglu u slučajevima kad to nije neophodno.

Član 7 predlaže se redefinisanje norme koja se odnosi na zaštitu pješaka obilježavanjem upotrebom fluorescentnog prsluka, a sve u cilju veće bezbjednosti samih učesnika u saobraćaju.

Članom 8 Predloga na jasniji način se definiše korišćenje oborenih svijetala na motokultivatoru, traktoru i radnoj mašini imajući u vidu da je dosadašnja norma jezički bila neprecizna i samim tim stvarala nedoumice u praktičnoj primjeni.

Član 9 predlaže izmjenu, u dijelu koji se odnosi na učešće biciklista sa navršenih četrnaest godina na lokalnim putevima i ulicama, precizirajući dosadašnju normu.

Članom 10 predlaže se izmjena člana 103 na način što je sada dužnost vozača koja se odnosi na obevezu korišćenja krajnje desne sobraćajne trake u predviđenim okolnostima, a koja je bila propisana za autoput i put rezervisan za saobraćaj motornih vozila, proširena i na magistralne i regionalne puteve u cilju povecanja protočnosti saobraćaja, uz terminološko usklađivanje sa važećim propisima iz oblasti saobraćaja.

Član 11 Predloga u odnosu na važeći zakon na drugačiji način reguliše upotrebu zimske opreme koja sada podrazumijeva isključivo upotrebu zimskih pneumatika za vrijeme sniježnih padavina, odnosno kada se na putu nalazi snijeg, led ili poledica. Mogućnost propisivanja korišćenja druge zimske opreme ( npr. ljetnih pnematika sa lancima) na određenim putevima bez obzira na postojanje zimskih uslova, koja postoji u vazecem zakonu je na taj nacin eliminisana, iz razloga sto je ovakva norma u praksi bila nesprovodiva.

Član 12 Predloga otklanja jezičku grešku u važećem zakonu usled koje je norma nejasna pa njena primjena u praksi nije ni postojala.

Članom 13 Predloga predlaže se dopuna člana 164 kojom se propisuje obaveza vozača da na propisani znak ili naredbu ovlašćenog policijskog službenika zaustavi vozilo, čime se ona izdvaja u odnosu na opštu obavezu postupanja po znacima i naredbama policijskih službenika i drugih zakonom ovlašćenih lica (npr. ubrzavanja,usporavanja i sl.), a koja se odnosi na sve učesnike u saobraćaju, sve u cilju veće bezbjednosti u saobraćaju kao i težeg sankcionisanja lica koja ne postupaju po naredbi ovlašćenog policijskog službenika.

Članom 14 predlaže se brisanje člana 165a važećeg zakona jer je ista situacija već regulisana odredbom u Poglavlju VIII.

Članom 15 Predloga predložena je izmjena člana 169 važećeg zakona u dijelu odredbe koja je definisala visinu stete za koju je bilo predviđeno popunjavanje Evropskog izvjestaja o saobraćajnoj nezgodi kako u cilju usklađivanja sa Zakonom o obaveznom osiguranju u saobraćaju tako i zbog problema koji su se javljali u praksi, prvenstveno zbog nemogućnosti da se visina štete procijeni na licu mjesta. Predlogom se šteta definiše samo kao materijalna šteta.

Član 16 predlaže izmjenu u cilju uklađivanja sa izmjenama izvršenim u prethodnom članu.

Član 17 Predloga predlaže izmjenu člana 172 stav 4 važećeg zakona na način što u slučaju kada vozač poriče da se nalazi pod dejstvom alkohola, opojnih droga ili ljekova na kojima je označeno da se ne smiju upotrebljavati prije ili za vrijeme vožnje,a čije je prisustvo u organizmu već utvrđeno pomoću odgovarajućih sredstava, odnosno ako odbije da potpiše zapisnik o alkotestiranju ili drugoj vrsti ispitivanjaovlašćeni policijski službenik odrediće da se tom licu uzme krv ili urin radi analize.Ova izmjena izvršena je u cilju ekonomičnosti samog postupka jer ukoliko lice priznaje rezultate ispitivanja nije potrebno vršiti dodatne analize u saobraćajnim nezgodama u kojima je nastupila samo materijalna šteta što je po dosadašnjem rješenju bio slučaj.

U članu 18 Predloga postojeća evidencija saobraćajnih nezgoda upodobljena je sa CADAS protokolom koji obuhvata minimalan set podataka o saobraćajnim nezgodama čije se prikupljanje i razmjena mogu vršiti između zemalja članica EU.

Članom 19 Predloga vrši se terminološko usklađivanje sa Zakonom o strancima kao i dopina člana 176 važećeg zakona na način što se vlasniku vozila, odnosno licu kome je vozilo povjereno zabranjuje da omogući upravljanje vozilom licu koje nema važeću vozačku dozvolu za upravljanje tim vozilom.

Članom 20 Predloga vrši se teminološko usklađivanje sa Zakonom o strancima.

Članom 21 predložena je izmjena člana 180 važećeg zakona kako bi se norma prilagodila faktičkom stanju, jer je propisima iz oblasti zdravstvene zaštite izdavanje ljekarskih uvjerenja o zdravstvenoj sposobnosti kandidata za vozača, vozača motornih vozila, odnosno skupa vozila, instruktora vožnje i vozača tramvaja povjereno pored javnih i privatnim zdravstvenim ustanovama.

Članom 22 predložena je izmjena člana 184 važećeg zakona na način što su postojeće norme precizirane u pogledu rokova i obaveza organa, ustanova i drugih lica koja upućuju vozača, odnosno instruktora vožnje na kontrolni zdravstveni pregled.

Članom 23 Predloga predlaže se izmjena člana 185 važećeg zakona. Izmjena je izvršena na predlog Ministarstva zdravlja kako bi se ista upodobila sa propisima iz oblasti zdravstvene zaštite.

Član 24 Predloga predlaže izmjenu i dopunu člana 186 važećeg zakona propisujući situacije u kojima Ministarstvo rješenjem može oduzeti vozačku dozvolu, kako iz razloga usaglašavanja sa ostali izmjenama i dopunama izvršenih Predlogom, tako i radi povećanja bezbjednosti učesnika u saobraćaju.

Članom 25 Predloga vrši se terminološko usklađivanje sa Zakonom o strancima.

Članom 26 Predloga zakona predložena je potpuna izmjena člana 189 važećeg zakona u cilju usklađivanja sa postojećim direktivama EU tačnije sa Direktivom 2006/126/EZ Evropskog parlamenta i Vijeća od 20. decembra 2006. godine o vozačkim dozvolama . Rok važenja vozačke dozvole određenih kategorija je skraćen, zbog upodobljavanja sa praksom i preporukama EU.

Član 27 predlaže brisanje odredbi člana 193 i 194 važećeg zakona jer iste nije bilo moguće implementirati.

Član 28 predlaže izmjenu člana 195 kao posljedicu usklađivanja sa ostalim izmjenama u Predlogu.

Članom 29 Predloga predložena je izmjena člana 196 brisajem odrede koja se odnosi na brisanje podataka o izvršenim zaštitnim mjerama zabrane upravljanja iz razloga što se ovaj podatak ne nalazi u evidenciji o izdatim vozačkim dozvolama već se o tome void posebna evidencija.

Član 30 predlaže dopunu člana 199 važećeg zakona u cilju usklađivanja sa postojećim direktivama EU.

U članu 31 Predloga zakona predložena je izmjena i dopuna člana 200 važećeg zakona. Određeno je kojim sve vozilima može upravljati vozač sa vozačkim kategorijama A2 i A1, što inače bio nedostatak u vazecem Zakonu.

Članom 32 predloženo je brisanje članova 202 i 203 važećeg zakona kojim je propisana primjena mjere nadzora privremenog oduzimanja vozačke dozvole u tačno određenim slučajevima. Navedena mjera je propisana Zakonikom o krivičnom postupku i Zakonom o prekršajima tako da se ona može i dalje primjenivati u slučajevima kada se to ocijeni opravdanim u skladu sa ovim zakonima. Dosadašnja mjera pokazala se kao neefikasna naročito iz razloga što sudovi za prekršaje u velikom broju slučajeva nisu odgovarali na predlog za produženje mjere ili su taj predlog odbijali, a podnosilac predloga prema važećem zakonskom rješenju na takvu odluku nije imao pravo žalbe.

Članom 33 predložena je izmjena člana 204. Naime, u slučaju sticaja prekršaja povećan je zbir kaznenih bodova iz razloga što lica mogu u sticaju počiniti više teških prekršaja, a zbir je dosadašnjim zakonskim rješenjem bio ograničen na maksimalno pet.

Članom 34 i 35 Predloga zakona predložena je izmjena člana 206 kao i dopuna propisivanjem novog člana kako bi se izvršilo usklađivanje sa prethodno predloženim izmjenama u smislu brisanja dosadašnje mjere privremenog oduzimanja vozacke dozvole koja se preduzima prema vozacu ili instruktoru voznje koji je sakupio određeni broj kaznenih bodova na način što se ova mjera sada zamjenjuje mjerom privremenog ograničenja prava na upravljanje motornim vozilom u istom trajanju kao i prethodna mjera. Ovo iz razloga sto vozačku dozvolu često nije moguće fizički oduzeti, jer vozači odbijaju da je predaju pravdajući se da ne mogu da je nađu ili da su je izgubili. Predloženim rješenjem mjera počinje teći prvog narednog dana od dana dostavljanja rješenja vozaču čime su otklonjeni nedostaci koji su onemogućavali realizaciju prethodne mjere.

Članovima 36 i 37 izvršeno je usklađivanje sa prethodnim izmjenama koje se odnose na pomenutu mjeru.

Članom 38 Predloga zakona predložena je dopuna člana 208 važećeg zakona propisivanjem načina realizacije zaštitne mjere zabrane upravljanja motornim vozilom dostavljanjem obavještenja vozaču o početku primjene mjere umjesto dosadašnjeg načina realizacije koji se sastojao u privremenom oduzimanju vozačke dozvole koje u praksi nije bilo sprovodivo.

Član 39 Predloga kroz izmjenu koju predlaže spisku lica koja se nalaze u vozilu za vrijeme obuke dodaje i ovlašćenog predstavnika auto škole koji posjeduje važeću vozačku dozvolu kako bi se omogućio kvalitetniji nadzor nad obukom kandidata za vozača i radom zaposlenih u auto školama.

Član 40 Predloga kroz dopunu člana 217 važećeg zakona predlaže propisivanje obavezne dodatne obuke prije svakog narednog polaganja za kandidata za vozača koji na više od tri polaganja prektičnog dijela vozačkog ispita. Navedena dopuna predložena je u cilju povećanja kvaliteta obučenost kandidata u upravljanju vozilom i u konačnom povećanju bezbijednosti saobraćaja na putevima.

Članom 41 Predloga vrši se terminolosko usklađivanje sa propisima iz oblasti obrazovanja.

Član 42 predlaže izmjenu člana 219 kroz brisanje dijela odredbe koja se odnosila na mogućnost zakupa osnovnih sredstava za rad, odnosno vozila za polaganje vozackog ispita. Trenutno važeća odredba dovela je do brojnih zloupotreba prilikom polaganja vozačkog ispita za veće kategorije te je bilo neophodno brisati je.

Član 43 predlaže izmjenu člana 220 kroz propisivanje dodatnih razloga za prestanak važenja licence za rad auto škole kako bi se pojačao nadzor nad njihovim radom, kao i sam kvalitet rada auto škola.

Čl. 44, 45 i 46 Predloga vrši se terminolosko usklađivanje sa propisima iz oblasti obrazovanja kao i izmjenama izvršenim u prethodnim članovima Predloga koje se odnose na uvođenje mjere privremenog ograničenja prava na upravljanje motornim vozilom. Takođe, predlaže se ograničenje trajanja licence za instruktora vožnje do navrsene 67 godine zivota, čime se poštuje ograničenje iz Zakona o radu.

Član 47 Predloga otklanja pravnu prazninu koja je nastala poslednjim izmjenama zakona, a koja se odnosi na ispit za instruktora voznje koji je propisan članom 223 važećeg zakona, ali dalje u zakonu ne postoje ni uslovi za lica koja mogu polagati pomenuti ispit niti način polaganja istog iako je ispit uslov za dalji rad instruktora vožnje i izdavanje licence te je sve pomenuto bilo neophodno propisati.

Član 48 ovog Predloga omogucava dodatnu prektičnu obuku sa vozačima koji već posjeduju važeću vozačku dozvolu radi što kvalitetnije obučenosti učesnika u saobraćaju i samim tim veće bezbijednosti.

Članom 49 predlaže se izmjena člana 228 proširivanjem spiska vozila koja moraju imati ugrađene duple nožne komande i na kategoriju D iz razloga što i tim vozilom upravlja lice koje nema vozačku dozvolu za upravljanje vozilom te kategorije te bi u slučaju nastanka saobraćajne nezgode prilikom obuke ili polaganja vozačkog ispita bila u potpunosti upitna odgovornost instruktora koji nema mogucnost da reaguje. Takođe, spisak je proširen i na skupove vozila iz razloga što dosadašnja norma stvarala određene nedoumice u praksi iako se duple nožne komande ugrađuju samo na vučna vozila. Dalje, propisuje se obaveza atestiranja ugrađenih duplih nožnih komandi i signalnih uređaja. Stvara se mogućnost kandidatima koji su osobe sa invaliditetom da prilikom polaganja vozačkog ispita mogu koristiti posebno prilagođena vozila sa automatskim mjenjacem.

Član 50 predlaže brisanje odredbe o troskovima izdavanja potvrde o završenoj obuci i svjedočanstva o položenom vozačkom ispitu jer je pomenuta odredba nepotrebno izlagala kandidate dodatnim troškovima iako su plaćanjem obuke i polaganjem vozačkog ispita već stekli pravo na izdavanje ovih dokumenata.

Član 51 Predloga detaljnije uređuje polaganje vozačkog ispita u stručnim školama, dodatno precizirajući da taj ispit, pored propisa iz oblasti obrazovanja mora biti usklađen i sa ovim zakonom.

Čl. 52 i 53 Predloga kroz izmjene dodatno preciziraju polaganje kako teorijskog tako i prektičnog dijela vozačkog ispita na uređenom poligonu i u javnom saobraćaju.

Članom 54 vrši se terminolosko usklađivanje sa izmjenama zakona.

Članom 55 Predloga bliže se uređuje sastav ispitne komisije koju obrazuje organ državne uprave za poslove obrazovanja i usklađuje sa novim zakonskim rješenjem koje predviđa ovlaščćenog ispitivača.

Članom 56 propisuju se uslovi za ovlašćenog ispitivača, ispit, licenca za rad, nadležnost za izdavanje licence, zabrana obavljanja djelatnosti instruktora vožnje ili predavača teorijske nastave u auto školi ili stručnoj školi, obavezno stručno osposobljavanje i usavršavanje, kontrola kvaliteta sprovođenja vozačkih ispita te uslovi za prestanak važenja licence prije roka za koji je izdata u skladu sa Direktivom 2006/126/EZ Evropskog parlamenta i Vijeća od 20. decembra 2006. godine o vozačkim dozvolama.

Čl. 57 do 60 Predloga bliže se preciziraju uslovi za homologaciju vozila kao i saglasnost za nesprovođenje postupka homologacije, uvodi se vrednovanje i razvrstavanja vozila u kategoriju starodobnih vozila ( old tajmeri) te ovlašćenja za bavljanje navedenim poslovima kao i troškovi za njihovo obavljanje.

Članom 61 Predloga popunjena je i pravna praznina jer je važećim zakonom propisano ko može vršiti ispitivanje vozila, ali ne i ovlašćenje nadležnog ministarstva za izdavanje saglasnosti za obavljanje tih poslova čime se obezbijedio dodatni nadzor nad radom pravnih lica. Članom 62 Predloga propisana je pravni osnov i način određivanja visine naknade za ispitivanje uređaja i opreme na tečni naftni gas ili prirodni gas čime je otklonjena dosadašnja pravna praznina..

Članom 63 Predloga bliže se određuju uslovi za izdavanje odobrenja za obavljanje poslova tehničkog pregleda vozila te se vrši terminološko usklađivanje sa propisima iz oblasti obrazovanja.

Član 64 predlaže, po ugledu na mnoge evropske zemlje, formiranje mreže stanica za tehnički pregled vozila koja podrezumijeva broj i raspored stanica po opštinama koji zavisnosi od broja registrovanih vozila u opštinama, a utvrđuje se na period od 5 godina. Takođe propisani su i bliži kriterijumi i način utvrđivanja mreže stanica za tehnički pregled vozila.

Član 65 predloženo je propisivanje radnog vremena stanica za tehnički pregled vozila.

Član 66 predlaže propisivanje davanja mogućnosti stanicama za tehnički pregled vozila da, radi utvrđivanja tehničkih karakteristika neophodnih za tehnički pregled, može vozilo uputiti direktno na ispitivanje iz člana 247. Prema postojećem zakonskom rješenju stanica je to vozilo upućivala u Ministarstvo unutrašnih poslova, a ono zatim dalje ne ispitivanje. Predloženo zakonsko rješenje pojednostavluje procedure i samim tim dovodi do smanjenja troškova.

Član 67 predlaže dopunu člana 259 važećeg zakona čime stanice za tehnički pregled vozila imaju obavezu dostavljanja obrađenih podataka o tehničkim pregledima i utvrđenim nepravilnostima pored Ministarstvu i Upravi policije.

Članom 68 bliže se preciziraju uslovi za prestanak važenja odobrenja ta obavljanje tehničkog pregleda vozila.

Članom 69 Predloga skraćuje se period radnog iskustva za kontrolora tehničke ispravnosti vozila sa tri na jednu godinu te se bliže preciziraju neki od uslova za izdavanje licence za kontrolora.

Članom 70 bliže se preciziraju uslovi za prestanak važenja licence za kontrolora na tehničkom pregledu vozila.

Član 71 Predloga predlaže da se iz člana 268 stav 2 brisu lake prikolice jer je novim predlogom za lake prikolice predviđeno izdavanje registracionih tablica za priključna vozila što do sada nije bio slučaj već je za lake prikolice izdavana treća tablica za vučno vozilo.

Članom 72 izvršeno je terminološko usklađivanje sa Zakonom o strancima.

Članom 73 eliminiše se pravna praznina u pogledu dokaza o tehničkoj ispravnosti vozila koji predloženim rješenjem ne može biti stariji od 30 dana u cilju smanjenja mogućnosti zloupotreba te se dodaje novi stav kojim se definiše registracija lakih prikolica koje u prethodnom periodu nisu registrovane.

Član 74 predlaže propisivanje obaveze vozaču vozila kome je istekla važnost registracije da ukloni registarske oznake sa vozila odmah po isteku registracije.

Član 75 predstavlja terminološko usklađivanje sa Zakonom o strancima.

Članom 76 vrši se usklađivanje sa prethodnim izmjenama pa se tako dodaju registarske oznake za starosobna vozila kao i njihova oznaka i boja.

Članom 77 propisuju se saobraćajna dozvola i registarska tablica za laku prikolicu i vrši se terminološko usklađivanje sa propisima iz oblasti osiguranja.

Član 78 predstavlja upodobljavanje norme sa činjenicom da lake prikolice podliježu registraciji.

Članom 79 vrši se terminološko usklađivanje sa Zakonom o strancima.

Članom 80 Predloga preciziraju se uslovi za isključivanje iz saobraćaja vozača i/ili instruktora vožnje. U važećem zakonskom rješenju ti su uslovi bili propisani na dva mjesta, ali je brisanjem mjere nadzora privremenog oduzimanja vozačke dozvole za tim prestala potreba te su sada svi slučajevi obuhvaćeni na jednom mjestu.

Čl. 81 i 82 Predloga propisuju dodatna ovlašćenja komunalnog inspektora koji, pored ovlašćenog policijskog službenika, može naložiti premještanje vozila.

Članom 83 predlaže se dopuna člana 296 važećeg zakona na način što se uslovi za lišavanje slobode vozača, mladog vozača, vozača početnika ili instruktora proširuju na najekstremnije slučajeve u kojima dolazi do najtežih oblika ugrožavanja bezbijednosti saobraćaja.

Član 84 u potpunosti predstavlja usklađivanje sa Direktivom 2014/47/EU Evropskog parlamenta i Vijeća od 3. aprila 2014. godine o pregledima tehničke ispravnosti na putevima gospodarskih vozila koja prometuju u Uniji i stavljanju van snage Direktive 2000/30/EZ kroz propisivanje kontrole tehničke ispravnosti na putu vozila mase preko 3000 kg, vozila za prevoz putnika i tereta koja osim vozaca imaju mjesta za više od 8 putnika, traktora čija je najveća dozvoljena brzina veća od 40 km/h kao i ovlašćenje za kontrolu na putu korišćenjem odgovarajućih sredstava i uređaja.

Član 85 predlaže dopunu člana 300 važećeg zakona kroz propisivanje obaveze sačinjavanja zapisnika o izvršenom mjerenju ukoliko mjerenje vrši ovlašćeni policijski službenik odnosno inspektor za državne puteve.

Članom 86 Predloga predlaže se dopuna člana 301 na način što se propisuje isključivanje vozila iz saobraćaja i u slučaju kada nije podvrgnuto kontroli tehničke ispravnosti na putu.

Članom 87 Predloga predlaže se propisivanje obaveze uklanjanja registarskih tablica sa vozila koja su isključena iz saobraćaja, kao i obaveze ovlašćenog policijskog službenika da za ova vozila privremeno oduzme registarske tablice i izda potvrdu o oduzimanju kako se ova vozila ne bi ponovo uključila u saobraćaj te način postupanja sa oduzetim registarskim tablicama.

Čl. 88 do 10 Predloga predstavljaju kaznene odredbe.

Čl. 102 do 107 Predloga predstavljaju prelazne i završne odredbe

**V. PROCJENA FINANSIJSKIH SREDSTAVA ZA SPROVOĐENJE ZAKONA**

Za sprovođenje ovog zakona nije potrebno obezbijediti sredstva iz Budžeta Crne Gore za 2019. godinu.